Η **εθνική ομάδα καλαθοσφαίρισης ανδρών Ελλάδος** εκπροσωπεί την Ελλάδα στις διεθνείς καλαθοσφαιρικές διοργανώσεις. Είναι η πρώτη ελληνική εθνική ομάδα που κατέκτησε ευρωπαϊκό τίτλο ανδρών σε οποιοδήποτε άθλημα, καθώς και η μοναδική που πέτυχε συνεχόμενες πανευρωπαϊκές και παγκόσμιες διακρίσεις. Θεωρείται ως μία σημαντική δύναμη του παγκοσμίου μπάσκετ, έχοντας κερδίσει το Ευρωμπάσκετ δύο φορές (1987, 2005), το Παγκόσμιο Πρωτάθλημα Νέων το 1995 και έχοντας φτάσει στο φάιναλ φορ στα 3 από τα 6 τελευταία Παγκόσμια Πρωταθλήματα της FIBA (1994, 1998, 2006). Η εθνική ομάδα διευθύνεται από την Ελληνική Ομοσπονδία Καλαθοσφαίρισης.

Ιστορία
-------

Το μπάσκετ στην Ελλάδα έχει μακρά ιστορία και παράδοση (η Ελλάδα ήταν ένα από τα ιδρυτικά μέλη της FIBA το 1932). Σημαντικοί σταθμοί στην ιστορία της αποτελούν το αργυρό μετάλλιο στο Παγκόσμιο Πρωτάθλημα του 2006, οι πανευρωπαϊκοί τίτλοι του 1987 και του 2005, το αργυρό μετάλλιο του 1989 όπως και τα χάλκινα μετάλλια του 1949 και του 2009, επίσης σε πανευρωπαϊκούς αγώνες. Άλλα πολύ σημαντικά επιτεύγματα είναι η 4η θέση στα Μουντομπάσκετ του Καναδά το 1994 και της Αθήνας το 1998, η 5η θέση στους Ολυμπιακούς Αγώνες της Ατλάντα το 1996, η 5η θέση στους Ολυμπιακούς Αγώνες της Αθήνας το 2004 κ.ά. Ανάμεσα στους πιο σημαντικούς παίχτες με μεγάλη συνεισφορά κατά την πρώτη εποχή μιας σειράς επιτυχιών, συγκαταλέγονται οι Νίκος Γκάλης, Παναγιώτης Γιαννάκης, Παναγιώτης Φασούλας, Φάνης Χριστοδούλου κ.α. καθώς και οι μεταγενέστεροι που έφεραν επιτυχίες κατά τη νέα χιλιετία όπως οι Δημήτρης Διαμαντίδης, Θοδωρής Παπαλουκάς, Βασίλης Σπανούλης, Νίκος Ζήσης, Αντώνης Φώτσης, Γιάννης Μπουρούσης κ.α. Η εθνική ομάδα καλαθοσφαίρισης ανδρών παραμένει μέχρι και σήμερα από τις πιο δυνατές του κόσμου.

1949-1952: Διεθνές ντεμπούτο
----------------------------

### Ευρωμπάσκετ 1949

Η πρώτη παρουσία της Ελλάδας σε διεθνή διοργάνωση ήταν στο Ευρωμπάσκετ του 1949 στο Κάιρο της Αιγύπτου, όπου συμμετείχαν 7 ομάδες. Μάλιστα, στέφθηκε με επιτυχία, αφού κέρδισε το χάλκινο μετάλλιο έχοντας 4 νίκες και 2 ήττες. Οι ήττες ήταν από την Αίγυπτο και τη Γαλλία.

**Η Εθνική Ελλάδος 1949**: Γιάννης Λάμπρου, Φαίδων Ματθαίου, Σωκράτης Αποστολίδης, Στέλιος Αρβανίτης, Νίκος Νομικός, Μίσσας Πανταζόπουλος, Τάκης Ταλιαδώρος, Αλέκος Αποστολίδης, Αλέκος Σπανουδάκης, Θανάσης Κωστόπουλος, Νίκος Σκυλακάκης, Νίκος Μήλας, Νίκος Μπουρνέλος, Προπονητης: Γιώργος Καρατζόπουλος

### Ευρωμπάσκετ 1951

Η Ελλάδα επέστρεψε στο Ευρωμπάσκετ του 1951 στο Παρίσι. Ήρθε δεύτερη στον προκριματικό όμιλο (έχοντας 2 νίκες και 1 ήττα) και προκρίθηκε στον ημιτελικό γύρο. Εκεί, αντιμετώπισε τις πανίσχυρες εθνικές ομάδες της Σοβιετικής Ένωσης και της Τσεχοσλοβακίας καθώς και τη δυνατή ιταλική ομάδα, χάνοντας και τους τρεις αγώνες. Οι επερχόμενες ήττες από την Τουρκία και το Βέλγιο στους αγώνες κατάταξης την κατέταξαν στην 8η θέση σε σύνολο 18 ομάδων.

Σύνθεση: Φαίδων Ματθαίου, Γιάννης Σπανουδάκης, Μίμης Στεφανίδης, Τάκης Ταλιαδώρος, Στέλιος Αρβανίτης, Αλέκος Σπανουδάκης, Αριστείδης Ρουμπάνης, Θέμης Χολέβας, Παναγιώτης Μανιάς, Γιάννης Λάμπρου, Αλέκος Αποστολίδης, Νίκος Μήλας. Προπονητής: Βλαδίμηρος Βάλλας.

### Ολυμπιακοί Αγώνες 1952

Η Ελλάδα επίσης έκανε την πρώτη εμφάνισή της σε Ολυμπιακούς Αγώνες το 1952, αλλά τερμάτισε στη 17η θέση.

Σύνθεση: Φαίδων Ματθαίου, Γιάννης Σπανουδάκης, Μίμης Στεφανίδης, Τάκης Ταλιαδώρος, Στέλιος Αρβανίτης, Αλέκος Σπανουδάκης, Αριστείδης Ρουμπάνης, Θέμης Χολέβας, Παναγιώτης Μανιάς, Γιάννης Λάμπρου, Κώστας Παπαδήμας, Νίκος Μήλας. Προπονητής: Βλαδίμηρος Βάλλας.

'60 και '70: Δεκαετίες της αφάνειας
-----------------------------------

Κατά τη διάρκεια των δύο παραπάνω δεκαετιών η ελληνική εθνική ομάδα μπάσκετ μετά από μια απουσία 10 ετών από το Ευρωμπάσκετ (1951-1961) κατάφερε να έχει μια σταθερή παρουσία στο θεσμό χωρίς όμως να καταφέρει να διακριθεί. Συμμετείχε στα Ευρωμπάσκετ 1961 (17η θέση), 1965 (8η θέση), 1967 (12η θέση) 1969 (10η θέση), 1973 (11η θέση) 1975 (12η θέση), 1979 (9η θέση). Αξίζει να σημειωθεί ότι από το 1961 έως σήμερα η Εθνική Ελλάδος έχει απουσιάσει μόνο 4 φορές από το θεσμό του Ευρωμπάσκετ (1963, 1971, 1977, 1985) πράγμα που δείχνει ότι τα χρόνια εκείνα μπήκαν οι βάσεις για τη σταθερότητα στις ευρωπαϊκές συμμετοχές.

Ωστόσο, δεν κατάφερε να προκριθεί σε Ολυμπιακούς Αγώνες ή Παγκόσμια Πρωταθλήματα. Όλα αυτά, όμως, άλλαξαν στα μέσα της δεκαετίας του '80, όταν ένας πολύ ταλαντούχος πυρήνας Ελλήνων παικτών προωθήθηκε στην εθνική ομάδα με επιτυχία, προετοιμάζοντας ταυτόχρονα το δρόμο για την αναγέννηση του μπάσκετ στην Ελλάδα.

1979 - 1986 τα θεμέλια της καταξίωσης
-------------------------------------

### Μεσογειακοί Αγώνες 1979

Το 1979 έρχεται το πρώτο χρυσό μετάλλιο για την Εθνική Ανδρών 30 χρόνια μετά το χάλκινο του Ευρωμπάσκετ του Καΐρου. Προσλαμβάνεται για πρώτη φορά Αμερικάνος προπονητής, εισάγονται νέες μέθοδοι προετοιμασίας και στους Μεσογειακούς Αγώνες της Γιουγκοσλαβίας το 1979 η Εθνική κατακτά αήττητη το χρυσό μετάλλιο.

Σύνθεση: 
Παναγιώτης Γιαννάκης, Τάκης Κορωναίος, Κώστας Πετρόπουλος, Δημήτρης Κοκολάκης, Μηνάς Γκέκος, Γιώργος Καστρινάκης Δημήτρης Καρατζουλίδης, Σωτήρης Σακελλαρίου, Βασίλης Παραμανίδης, Μάνθος Κατσούλης, Λιβέρης Ανδρίτσος. Προπονητής: Ρίτσαρντ Ντουξάιρ.

### Μουντομπάσκετ 1986

Εθνόσημο ελληνικής εθνικής ομάδας μπάσκετ 1986
Τα πρώτα σημάδια εμφανίστηκαν όταν η Ελλάδα προκρίθηκε για πρώτη φορά στο Παγκόσμιο Πρωτάθλημα του 1986. Τερμάτισε 10η, σε σύνολο 24 ομάδων, μια αξιοσημείωτη επιτυχία για μία άπειρη ομάδα.

Σύνθεση: Παναγιώτης Γιαννάκης, Φάνης Χριστοδούλου, Αργύρης Καμπούρης, Παναγιώτης Καρατζάς, Νίκος Γκάλης, Λιβέρης Ανδρίτσος, Νίκος Φιλίππου, Νίκος Σταυρόπουλος, Μιχάλης Ρωμανίδης, Αργύρης Πεδουλάκης, Δημήτρης Δημακόπουλος, Χρήστος Χριστοδούλου. Προπονητής: Κώστας Πολίτης.

Ευρωμπάσκετ 1987
----------------

Το 1987 ήταν η διοργανώτρια χώρα του Ευρωμπάσκετ 1987, αλλά κανένας δεν περίμενε αυτό που θα επακολουθούσε. Ο θρίαμβος της Ελλάδας στο ευρωπαϊκό πρωτάθλημα του 1987 ήταν μία αποφασιστικής σημασίας στιγμή του ελληνικού αθλητισμού. Στον πρώτο αγώνα εναντίον της Ρουμανίας η Εθνική νίκησε εύκολα με 109-77, με πρωταγωνιστή τον Γκάλη, ο οποίος σκόραρε 44 πόντους. Με απόλυτο πρωταγωνιστή και πάλι τον Νίκο Γκάλη (44 πόντους) η Ελλάδα πραγματοποιεί την πρώτη μεγάλη έκπληξη του τουρνουά, καθώς επικρατεί με διαφορά 6 πόντων (84-78) της ισχυρής Γιουγκοσλαβίας. Στη συνέχεια γνώρισε δύο σερί ήττες, μία από την Ισπανία (106-89) και μία από τη Σοβιετική Ένωση (66- 69). Στον κρίσιμο τελευταίο αγώνα των ομίλων επικρατεί της Γαλλίας (82-69) και προκρίνεται στην οκτάδα. Στον προημιτελικό επικρατεί της Ιταλίας με 90-78, με κορυφαίους τον Γκάλη και τον Γιαννάκη (με 38 και 22 πόντους αντίστοιχα). Στον ημιτελικό επαναλαμβάνει την έκπληξη, διπλασιάζοντας τις νίκες της εναντίον της Γιουγκοσλαβίας (81- 77).

Όταν έφτασε η ώρα του μεγάλου τελικού, η εθνική ολοκλήρωσε το ''θαύμα'' κατακτώντας το χρυσό μετάλλιο, νικώντας 103-101 στην παράταση (89-89 η κανονική διάρκεια) τη Σοβιετική Ένωση. Οι δύο εύστοχες βολές του Αργύρη Καμπούρη και το άστοχο τρίποντο του Σοβιετικού παίκτη Γιοβάισα στην εκπνοή, χάρισαν στην Εθνική μπάσκετ την πρώτη της μεγάλη διάκριση. Πρώτος σκόρερ του αγώνα αναδείχθηκε και πάλι ο Νίκος Γκάλης.

Αυτή η νίκη σε συνδυασμό με την υπόλοιπη πορεία της ομάδας στη διάρκεια της διοργάνωσης, έκανε το μπάσκετ το εθνικό άθλημα στη χώρα. Στα επόμενα χρόνια, καθώς και στα μέσα της δεκαετίας του '90, ήρθαν πολυάριθμες διακρίσεις σε διεθνείς διοργανώσεις, τόσο σε εθνικό όσο και σε συλλογικό επίπεδο.

Εθνόσημο της ομάδας του 1987
Η ομάδα του 1987 αποτελείτο από τους παρακάτω παίκτες:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Νίκος Γκάλης | 1,83 | Γκαρντ | 30 | Άρης |
| 5 | Νίκος Σταυρόπουλος | 1,96 | Γκαρντ | 28 | ΠΑΟΚ |
| 6 | Παναγιώτης Γιαννάκης*\** | 1,92 | Γκαρντ | 28 | Άρης |
| 7 | Αργύρης Καμπούρης | 2,05 | Φόργουορντ | 25 | Ολυμπιακός |
| 8 | Νίκος Λινάρδος | 2,02 | Φόργουορντ | 24 | Πανιώνιος |
| 9 | Παναγιώτης Καρατζάς | 2,04 | Σέντερ | 22 | Παγκράτι |
| 10 | Μιχάλης Ρωμανίδης | 1,99 | Φόργουορντ | 21 | Άρης |
| 11 | Νίκος Φιλίππου | 2,02 | Φόργουορντ | 25 | Άρης |
| 12 | Λιβέρης Ανδρίτσος | 2,02 | Φόργουορντ | 28 | Παναθηναϊκός |
| 13 | Παναγιώτης Φασούλας | 2,13 | Σέντερ | 24 | ΠΑΟΚ |
| 14 | Μέμος Ιωάννου | 1,90 | Γκαρντ | 29 | Παναθηναϊκός |
| 15 | Φάνης Χριστοδούλου | 2,02 | Φόργουορντ | 22 | Πανιώνιος |
| C | Κώστας Πολίτης | - | Προπονητής |  |
|

*\* Αρχηγός*

Οι σκόρερ στο Ευρωμπάσκετ του 1987:
Γκάλης 296 πόντοι (με μέσο όρο 37 - πρώτος σκόρερ της διοργάνωσης), Γιαννάκης 101 (13), Φασούλας 98 (12), Χριστοδούλου 70 (9), Καμπούρης 53 (7), Ανδρίτσος 24 (4), Ρωμανίδης 18, Ιωάννου 16, Φιλίππου 16, Λινάρδος 4, Καρατζάς 2, Σταυρόπουλος 1.

### Ολυμπιακοί Αγώνες 1988

Την επόμενη χρονιά, η Ελλάδα αγωνίστηκε για τη δεύτερη παρουσία της σε Ολυμπιακούς Αγώνες, αλλά δεν τα κατάφερε. Ύστερα από απογοητευτικές εμφανίσεις στο προολυμπιακό τουρνουά, δεν προκρίθηκε. Αλλά σύντομα αποδείχθηκε ότι η ελληνική εθνική ομάδα δεν ήταν ένας διάττων αστέρας. Αυτό έγινε προφανές κατά τη διάρκεια του επόμενου Ευρωπαϊκού Πρωταθλήματος (Ευρωμπάσκετ 1989).

Ευρωμπάσκετ 1989
----------------

Στο Ευρωμπάσκετ του 1989 η Ελλάδα έφτασε και πάλι στον τελικό, αποδεικνύοντας ότι ο θρίαμβος της δεν ήταν ένα θαύμα της στιγμής, αλλά ούτε οφειλόταν και στο γεγονός ότι ήταν η διοργανώτρια χώρα.

Αφού ξεπέρασε στον όμιλο το εμπόδιο της Γαλλίας και της Βουλγαρίας και αναμετρήθηκε στον ημιτελικό με τη Σοβιετική Ένωση.

Απέναντι στη Σοβιετική Ένωση η Ελλάδα έπαιξε έναν από τους πιο συναρπαστικούς αλλά και αμφίρροπους αγώνες της ιστορίας της και αποδίδοντας το μέγιστο των δυνατοτήτων της απέκλεισε (81-80) την ομάδα του Άρβιντας Σαμπόνις σε μια από τις κορυφαίες βραδιές του Νίκου Γκάλη (45 πόντοι).

Στον τελικό υποκλίθηκε στην ανωτερότητα της Γιουγκοσλαβίας που σχημάτισε μια από της πιο πλήρεις ομάδες στην ιστορία της.

Η ομάδα του 1989 αποτελείτο από τους παρακάτω παίκτες:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Νίκος Γκάλης | 1,83 | Γκαρντ | 32 | Άρης |
| 5 | Κώστας Παταβούκας | 1,90 | Γκαρντ | 23 | ΑΕΚ |
| 6 | Παναγιώτης Γιαννάκης*\** | 1,92 | Γκαρντ | 30 | Άρης |
| 7 | Αργύρης Καμπούρης | 2,05 | Φόργουορντ | 27 | Ολυμπιακός |
| 8 | Ντέιβιντ Στεργάκος | 2,06 | Φόργουορντ | 33 | Παναθηναϊκός |
| 9 | Ντίνος Αγγελίδης | 2,09 | Σέντερ | 20 | Άρης |
| 10 | Τζον Κόρφας | 1,75 | Γκαρντ | 27 | ΠΑΟΚ |
| 11 | Νίκος Φιλίππου | 2,02 | Φόργουορντ | 27 | Άρης |
| 12 | Λιβέρης Ανδρίτσος | 2,02 | Φόργουορντ | 30 | Παναθηναϊκός |
| 13 | Παναγιώτης Φασούλας | 2,13 | Σέντερ | 26 | ΠΑΟΚ |
| 14 | Δημήτρης Παπαδόπουλος | 2,00 | Φόργουορντ | 23 | Ηρακλής |
| 15 | Φάνης Χριστοδούλου | 2,02 | Φόργουορντ | 24 | Πανιώνιος |
| C | Ευθύμης Κιουμουρτζόγλου |  | Προπονητής |  |  |
|

*\* Αρχηγός*

1990-1998: Διατήρηση των επιτυχιών, αλλά όχι μετάλλια
-----------------------------------------------------

Στην επόμενη δεκαετία, η Ελλάδα ήταν παρούσα σε όλες τις μεγάλες διεθνείς διοργανώσεις (εκτός από τους Ολυμπιακούς Αγώνες του 1992). Είχε σημαντικές επιτυχίες, αφού ποτέ δεν έπεσε κάτω από την 6η θέση (και συνήθως τερμάτιζε 4η). Ταυτόχρονα, ήταν μία περίοδος αξιοσημείωτης απογοήτευσης, αφού η ομάδα δε φαινόταν ικανή να περάσει τα ημιτελικά ή έστω να πάρει το χάλκινο μετάλλιο.

### Παγκόσμιο Πρωτάθλημα της Αργεντινής 1990

Το 1990, στο Παγκόσμιο Πρωτάθλημα της Αργεντινής, η ομάδα αντιμετώπιζε μια νέα πρόκληση. Για πρώτη φορά τα τελευταία δέκα χρόνια, έπρεπε να αγωνιστεί χωρίς το φυσικό ηγέτη και πρώτο της σκόρερ, το Νίκο Γκάλη, που ήταν τραυματίας. Ωστόσο, χάρη σε ένα μείγμα της παλιάς φρουράς και της νέας γενιάς, η Ελλάδα κόντρα στα προγνωστικά κατάφερε να τερματίσει 6η.

Σύνθεση: Παναγιώτης Γιαννάκης, Παναγιώτης Φασούλας, Φάνης Χριστοδούλου, Κώστας Παταβούκας, Βασίλης Λυπηρίδης, Αργύρης Καμπούρης, Νάσος Γαλακτερός, Δημήτρης Παπαδόπουλος, Γιώργος Γάσπαρης, Λιβέρης Ανδρίτσος, Ντέιβιντ Στεργάκος, Μέμος Ιωάννου, Προπονητής: Ευθύμης Κιουμουρτζόγλου.

### Ευρωμπάσκετ 1991

Στο Ευρωμπάσκετ του '91 η Ελλάδα ήρθε 5η. Στις επόμενες τρεις διοργανώσεις (1993, 1995, 1997) έφτασε στα ημιτελικά, αλλά εν τέλει τερμάτισε 4η.

Σύνθεση 1991: Παναγιώτης Γιαννάκης, Λιβέρης Ανδρίτσος, Παναγιώτης Φασούλας, Φάνης Χριστοδούλου, Νίκος Γκάλης, Ντίνος Αγγελίδης, Δημήτρης Παπαδόπουλος, Βασίλης Λυπηρίδης, Γιάννης Μυλωνάς, Τζορτζ Παπαδάκος, Κώστας Παταβούκας, Γιώργος Γάσπαρης, προπονητής: Ευθύμης Κιουμουρτζόγλου.

Η Εθνική Ομάδα στο Ευρωμπάσκετ της Ιταλίας έφερε τα εξής αποτελέσματα στον όμιλό της: δύο ήττες από την Ιταλία (72-82) και την Τσεχοσλοβακία (113-123 στην παράταση, κανονικός αγώνας 105-105) και μία νίκη με τη Γαλλία (93-81), η οποία όμως δεν ήταν αρκετή ώστε να προκριθεί στα ημιτελικά, οδηγώντας την στους αγώνες κατάταξης για τις θέσεις 5-8. Έπαιξε με τη Βουλγαρία, την οποία νίκησε με 110-83 και κατέκτησε την 5η θέση νικώντας την Τσεχοσλοβακία με 95-79.

Αυτή ήταν η τελευταία διοργάνωση στην οποία συμμετείχε ο Νίκος Γκάλης στην Εθνική Ομάδα (μέλος της από το 1981).

Η Εθνική Ομάδα απέτυχε να προκριθεί στους Ολυμπιακούς Αγώνες της Βαρκελώνης το καλοκαίρι του '92, αφού αποκλείστηκε στο Προολυμπιακό Τουρνουά της Μούρθια της Ισπανίας.

### Ευρωμπάσκετ 1993

Στο Ευρωμπάσκετ του '93 η Ελλάδα πέρασε με επιτυχία από τα προημιτελικά κερδίζοντας τη Γαλλία 61-59, αλλά τερμάτισε 4η, αφού ηττήθηκε στον ημιτελικό 76-73 από τη Γερμανία και στο μικρό τελικό 99-59 από την Κροατία.

Σύνθεση: Παναγιώτης Γιαννάκης, Ευθύμης Μπακατσιάς, Γιώργος Μποσγανάς, Νίκος Οικονόμου, Νάσος Γαλακτερός, Λευτέρης Κακιούσης, Γιάννης Παπαγιάννης, Κώστας Παταβούκας, Γιώργος Σιγάλας, Χρήστος Τσέκος, Παναγιώτης Φασούλας, Φάνης Χριστοδούλου, προπονητής: Ευθύμης Κιουμουρτζόγλου.

| Φάση | Αντίπαλος | Σκορ |
| --- | --- | --- |
| Α' Φάση |  Λετονία | **81–62** |
|  Ισραήλ | **74–79** |
|  Ιταλία | **88–73** |
| Β' Φάση |  Βοσνία και Ερζεγοβίνη | **102–84** |
|  Ρωσία | **67–84** |
|  Ισπανία | **76–75** |
| Προημιτελικός |  Γαλλία | **61–59** |
| Ημιτελικός |  Γερμανία | **73–76** |
| Μικρός Τελικός |  Κροατία | **59–99** |
|

### Παγκόσμιο Πρωτάθλημα του 1994

Στο Παγκόσμιο Πρωτάθλημα του 1994 η ομάδα έφτασε στα ημιτελικά, αλλά αποκλείστηκε από τη Dream Team II και έχασε στον αγώνα τρίτης θέσης από την Κροατία με 78-60. Παρά το πικρό τέλος, η 4η θέση θεωρήθηκε επιτυχία ανάλογη με το χρυσό ευρωπαϊκό μετάλλιο του 1987.

Σύνθεση: Ευθύμης Ρεντζιάς, Γιώργος Σιγάλας, Παναγιώτης Γιαννάκης, Παναγιώτης Φασούλας, Φάνης Χριστοδούλου, Κώστας Παταβούκας, Νίκος Μπουντούρης, Ευθύμης Μπακατσιάς, Γιάννης Μυλωνάς, Χρήστος Τσέκος, Νάσος Γαλακτερός, Αργύρης Παπαπέτρου. Προπονητής: Μάκης Δενδρινός

### Ευρωμπάσκετ 1995

Στο Ευρωμπάσκετ του '95 η Ελλάδα τερμάτισε 4η.Το τουρνουά διεξήχθη στην Αθήνα όπως και το 1987. Η Ελλάδα πέρασε ως 3η από τον πρώτο όμιλο πίσω από τη Γιουγκοσλαβία και τη Λιθουανία και στους προημιτελικούς νίκησε με 66-64 την Ισπανία για να ηττηθεί στον ημιτελικό από τους Γιουγκοσλάβους με 60-52.Στον μικρό τελικό αντιμετώπισε την Κροατία, η οποία επιβλήθηκε με 73-68 και κατέκτησε το χάλκινο μετάλλιο.

Σύνθεση: Παναγιώτης Γιαννάκης, Ευθύμης Μπακατσιάς, Φραγκίσκος Αλβέρτης, Τζαννής Σταυρακόπουλος, Νίκος Οικονόμου, Λευτέρης Κακιούσης, Κώστας Παταβούκας, Γιώργος Σιγάλας, Παναγιώτης Φασούλας, Φάνης Χριστοδούλου, Ευθύμης Ρεντζιάς, Ντίνος Αγγελίδης. Προπονητής Μάκης Δενδρινός.

### Ολυμπιακοί Αγώνες 1996

Παρά τις σημαντικές επιτυχίες αυτής της δεκαετίας, η εθνική ομάδα αποτύγχανε να προκριθεί στους Ολυμπιακούς Αγώνες. Το όνειρο της δεύτερης παρουσίας σε Ολυμπιακούς Αγώνες πραγματοποιήθηκε το 1996, όπου η Ελλάδα κέρδισε την 5η θέση.

Για τις θέσεις 5 έως 8 η Ελλάδα κέρδισε την Κίνα 115-75 και κάνοντας εντυπωσιακή εμφάνιση στο δεύτερο ημίχρονο 91-72 τη Βραζιλία.

Η εθνική ομάδα αποτελούνταν εν μέρει από παλιότερους παίχτες από την εθνική ομάδα του 1987 (Γιαννάκης, Χριστοδούλου, Φασούλας) και εν μέρει από νέα ταλέντα (όπως οι Σιγάλας, Αλβέρτης, Οικονόμου και Ρεντζιάς).

Παναγιώτης Γιαννάκης, Παναγιώτης Φασούλας, Φάνης Χριστοδούλου, Νίκος Οικονόμου, Φραγκίσκος Αλβέρτης, Κώστας Παταβούκας, Ευθύμης Μπακατσιάς, Γιώργος Σιγάλας, Λευτέρης Κακιούσης, Ντίνος Αγγελίδης, Ευθύμης Ρεντζιάς Δημήτρης Παπανικολάου, προπονητής Μάκης Δενδρινός.

### Ευρωμπάσκετ 1997

Στο Ευρωμπάσκετ του '97 η Ελλάδα τερμάτισε 4η.

Σύνθεση: Χρήστος Μυριούνης, Γιώργος Καλαϊτζής, Κώστας Παταβούκας, Νίκος Μπουντούρης, Δημήτρης Παπανικολάου, Γιώργος Σιγάλας, Άγγελος Κορωνιός, Φραγκίσκος Αλβέρτης, Νίκος Οικονόμου, Γιάννης Γιαννούλης, Ευθύμης Ρεντζιάς, Φάνης Χριστοδούλου.

Πρώτη φορά που ο Παναγιώτης Γιαννάκης αναλαμβάνει ομοσπονδιακός τεχνικός. Η ομάδα του '97 ήταν ένα μείγμα νέων και παλαιών παικτών. Τελευταία συμμετοχή του Φάνη Χριστοδούλου στην Εθνική Ομάδα.

Στα προημιτελικά η Ελλάδα κέρδισε την Πολωνία 72-62, στον ημιτελικό έχασε από τη Γιουγκοσλαβία 80-88 και στον μικρό τελικό ηττήθηκε με 77-97 από τη Ρωσία.

### Παγκόσμιο Πρωτάθλημα του 1998

Το Παγκόσμιο Πρωτάθλημα του 1998 διοργανώθηκε από την Ελλάδα και η εθνική ομάδα έφτασε κοντά στην πρόκρισή της στον τελικό. Έχασε στον ημιτελικό από τη Γιουγκοσλαβία στην παράταση.

Για άλλη μια φορά ηττήθηκε η Εθνική Ομάδα σε ημιτελικό διοργάνωσης με αντίπαλο τη Γιουγκοσλαβία. Αν και θα μπορούσε να είχε κερδίσει στην κανονική διάρκεια του αγώνα τους "Πλάβι", το σκορ έμεινε στο 57-57. Αν και η ομάδα είχε πάθος, ενήργησε αγχωμένα στο παιχνίδι, ειδικά πριν την παράταση όπου έδωσε το δικαίωμα στην ομάδα του Ζ. Ομπράντοβιτς να καλύψει μια σημαντική διαφορά στο σκορ και εντέλει να νικήσει με 78-73 την Εθνική μας.

Η απογοήτευση των παικτών από τη χαμένη ευκαιρία να φτάσουν στον τελικό και να κατακτήσουν σίγουρα ένα μετάλλιο είχε ως αποτέλεσμα μια εύκολη ήττα από τις Η.Π.Α. στο μικρό τελικό (84-61), αφήνοντας για ακόμη μία φορά την Ελλάδα στην 4η θέση.

Σύνθεση: Ευθύμης Ρεντζιάς, Νίκος Οικονόμου, Γιώργος Σιγάλας, Δημήτρης Παπανικολάου, Άγγελος Κορωνιός, Παναγιώτης Φασούλας, Φραγκίσκος Αλβέρτης, Νίκος Μπουντούρης, Γιώργος Καράγκουτης, Γιώργος Καλαϊτζής, Γιώργος Μπαλογιάννης, Ιάκωβος Τσακαλίδης. Προπονητής: Παναγιώτης Γιαννάκης.

1999-2004: Παρακμή και αναγέννηση
---------------------------------

Ύστερα από μία δεκαετία επιτυχιών, ήταν αναμενόμενο για την εθνική ομάδα να φτάσει σε παρακμή, γεγονός που δεν αντιμετωπίστηκε θετικά από τους οπαδούς της, κυρίως επειδή ήρθε ξαφνικά. Η ομάδα απέτυχε στα Ευρωμπάσκετ του 1999 και του 2001 και ως επακόλουθο δεν προκρίθηκε στους Ολυμπιακούς Αγώνες του 2000 στο Σίδνεϊ και το Παγκόσμιο Πρωτάθλημα του 2002.

### Ευρωμπάσκετ 2003

Την κακή αυτή κατάσταση δεν είδε με καλό μάτι η Ομοσπονδία, που έπρεπε επίσης να σκεφθεί την αντιπροσώπευση της χώρας στους Ολυμπιακούς Αγώνες της Αθήνας. Η ομάδα άλλαξε ριζικά για το Ευρωμπάσκετ του 2003, με καινούριο προπονητή (Γιάννης Ιωαννίδης) και νεότερη σύνθεση. Το πείραμα πέτυχε μερικώς, καθώς η Ελλάδα τερμάτισε 5η.

Σύνθεση: Δημήτρης Διαμαντίδης, Δημήτρης Παπανικολάου, Γιώργος Σιγάλας, Φραγκίσκος Αλβέρτης, Νίκος Χατζηβρέττας, Θοδωρής Παπαλουκάς, Αντώνης Φώτσης, Δήμος Ντικούδης, Ιάκωβος Τσακαλίδης, Χρήστος Χαρίσης, Ευθύμης Ρεντζιάς, Μιχάλης Κακιούζης.

### Ολυμπιακοί Αγώνες 2004

Η Εθνική Ελλάδος εναντίον της Αργεντινής στον προημιτελικό γύρο
Την επόμενη χρονιά, η Ελλάδα συμμετείχε στο Ολυμπιακό Τουρνουά ως διοργανώτρια, μιας και οι αγώνες τελούνταν στην Αθήνα. Λίγους μήνες πριν τους αγώνες, ο προπονητής Γιάννης Ιωαννίδης παραιτήθηκε για να εισέλθει ως βουλευτής στο Ελληνικό Κοινοβούλιο, και την ομάδα ανέλαβε για δεύτερη φορά μετά την περίοδο 1996-1998 ο Παναγιώτης Γιαννάκης. Στον πρώτο γύρο, η Ελλάδα τερμάτισε δεύτερη, με τρεις νίκες και δύο ήττες πίσω από τη Λιθουανία και προκρίθηκε στα προημιτελικά, όπου ηττήθηκε 64-69 από, την εθνική Αργεντινής η οποία στη συνέχεια κατέκτησε το χρυσό μετάλλιο.

Παρά τα ελληνικά όνειρα για ένα μετάλλιο, η ομάδα τερμάτισε 5η, όπως την προηγούμενη χρονιά και όπως στους Ολυμπιακούς Αγώνες το 1996. Ωστόσο ο κόσμος ήταν στο πλευρό της, σε όλη τη διάρκεια της διοργάνωσης αφού η εθνική ομάδα δεν επέλεξε αντίπαλο,κάτι που εύκολα μπορούσε να κάνει στο τελευταίο παιχνίδι του ομίλου χάνοντας (αυτό έκανε το Πουέρτο Ρίκο), αλλά αντιθέτως επέλεξε να αγωνιστεί με την Αργεντινή στα προημιτελικά ξέροντας ότι τα πράγματα για τη συνέχεια δε θα ήταν και τόσο εύκολα.
Κέρδισε το Πουέρτο Ρίκο με 85-75 στον αγώνα κατάταξης για την 5η θέση.

Σύνθεση 2004: Φραγκίσκος Αλβέρτης, Δημήτρης Διαμαντίδης, Νίκος Ζήσης, Μιχάλης Κακιούζης, Δήμος Ντικούδης, Λάζαρος Παπαδόπουλος, Θοδωρής Παπαλουκάς, Δημήτρης Παπανικολάου, Βασίλης Σπανούλης, Κώστας Τσαρτσαρής, Αντώνης Φώτσης, Νίκος Χατζηβρέττας, προπονητής: Παναγιώτης Γιαννάκης.

Ευρωμπάσκετ 2005
----------------

Στο Ευρωμπάσκετ του 2005 που έγινε στο Βελιγράδι η νεανική ομάδα της Ελλάδας, υπό την καθοδήγηση του «Δράκου» Παναγιώτη Γιαννάκη, κατάφερε να πάρει και πάλι την 1η θέση ύστερα από 18 χρόνια.

Η Ελλάδα προκρίθηκε ως δεύτερη του ομίλου, μετά τη Σλοβενία. Στον πρώτο αγώνα του τουρνουά επικράτησε της Εθνικής Γαλλίας με 64-50. Ύστερα ηττήθηκε από την Εθνική Σλοβενίας με 68-56. Στον τρίτο αγώνα νίκησε την Εθνική Βοσνίας και Ερζεγοβίνης με 67-50.  Στη συνέχεια κέρδισε σε αγώνα μπαράζ το Ισραήλ με 67-61, περνώντας στα προημιτελικά. Εκεί, αντιμετώπισαν την Εθνική Ρωσίας, κερδίζοντας τη με 66-61.

Στα ημιτελικά, η Ελλάδα κέρδισε τη Γαλλία με 67-66 σε ένα δραματικό αγώνα. Η Γαλλία προηγούνταν με 51-58 ένα λεπτό πριν τη λήξη του αγώνα, αλλά η Ελλάδα κατάφερε να επανέλθει και να κερδίσει το παιχνίδι με ένα τρίποντο από τον Δημήτρη Διαμαντίδη, τρία δευτερόλεπτα πριν τη λήξη του παιχνιδιού.

Στον τελικό, η Ελλάδα κέρδισε τη Γερμανία με 78-62 και στέφθηκε πρωταθλήτρια Ευρώπης για δεύτερη φορά.

Η ομάδα:

|  | Παίκτης | Ύψος | Θέση | Ημ. γέννησης | Ομάδα |
| --- | --- | --- | --- | --- | --- |
| 4 | Θοδωρής Παπαλουκάς | 2,00 | Πλέι μέικερ | 08/05/1977 | ΤΣΣΚΑ Μόσχας |
| 5 | Βασίλης Σπανούλης | 1,93 | Πλέι μέικερ | 07/08/1982 | Γ.Σ. Αμαρουσίου |
| 6 | Νίκος Ζήσης | 1,95 | Σούτινγκ γκαρντ | 16/08/1983 | ΑΕΚ |
| 7 | Γιάννης Μπουρούσης | 2,11 | Σέντερ | 17/11/1983 | AEK |
| 8 | Παναγιώτης Βασιλόπουλος | 2,03 | Φόργουορντ | 08/02/1984 | ΠΑΟΚ |
| 9 | Αντώνης Φώτσης | 2,08 | Φόργουορντ | 01/04/1981 | Ρεάλ Μαδρίτης |
| 10 | Νίκος Χατζηβρέττας | 1,95 | Σούτινγκ γκαρντ | 26/05/1977 | Παναθηναϊκός |
| 11 | Δήμος Ντικούδης | 2,06 | Φόργουορντ | 24/06/1977 | ΤΣΣΚΑ Μόσχας |
| 12 | Κωνσταντίνος Τσαρτσαρής | 2,09 | Φόργουορντ | 17/10/1979 | Παναθηναϊκός |
| 13 | Δημήτρης Διαμαντίδης | 1,96 | Σούτινγκ γκαρντ | 06/05/1980 | Παναθηναϊκός |
| 14 | Λάζαρος Παπαδόπουλος | 2,10 | Σέντερ | 03/06/1980 | Ντιναμό Μόσχας |
| 15 | Μιχάλης Κακιούζης*\** | 2.06 | Φόργουορντ | 29/11/1976 | Σιένα |
| C | Παναγιώτης Γιαννάκης | 1.92 | Προπονητής | 01/01/1959 |  |
|

*\* Αρχηγός*

Μουντομπάσκετ 2006
------------------

Η Εθνική Ελλάδος με το αργυρό μετάλλιο στο στήθος
Στο Μουντομπάσκετ 2006 η Εθνική Ελλάδος κατέκτησε τη δεύτερη θέση και το αργυρό μετάλλιο.

Η Ελλάδα ξεκίνησε εντυπωσιακά στους ομίλους με 5 νίκες σε ισάριθμους αγώνες. Η πρώτη ήρθε απέναντι στο Κατάρ (84-64) , μετέπειτα νίκησε δύσκολα τη Λιθουανία (81-76 στην παράταση, μετά την ισοπαλία με 69-69 στην κανονική διάρκεια) και συνέχισε με μία συγκλονιστική νίκη επί της Αυστραλίας (72-69) στα τελευταία 11 δευτερόλεπτα με διαδοχικά τρίποντα του Αντώνη Φώτση και του Νίκου Ζήση ένα δευτερόλεπτο πριν το τέλος.  Στους επόμενους αγώνες επικράτησε της Βραζιλίας με 91-80 και της Τουρκίας με 76-69.

Στη φάση των 16 ξεπέρασε με ευκολία την Κίνα (95-64) και στα προημιτελικά ξεπέρασε εύκολα το εμπόδιο της Γαλλίας (73-56).

Στον ημιτελικό η Εθνική Ελλάδος κατατρόπωσε την Εθνική ομάδα των ΗΠΑ φτάνοντας αήττητη στον τελικό, πραγματοποιώντας ένα από τα σπουδαιότερα έπη που γνώρισε ποτέ ο ελληνικός αθλητισμός (101-95).

Στον τελικό η Εθνική καταπονημένη από την υπερπροσπάθεια ηττήθηκε εύκολα από την Ισπανία με 70-47 και επέστρεψε με το αργυρό μετάλλιο.

Η ομάδα:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Θεόδωρος Παπαλουκάς | 2,00 | Πλέι μέικερ | 29 |  ΤΣΣΚΑ Μόσχας |
| 5 | Σοφοκλής Σχορτσιανίτης | 2,08 | Σέντερ | 21 |  Ολυμπιακός |
| 6 | Νίκος Ζήσης | 1,95 | Σούτινγκ γκαρντ | 23 |  Μπενετόν Τρεβίζο |
| 7 | Βασίλης Σπανούλης | 1,93 | Πλέι μέικερ | 24 |  Χιούστον Ρόκετς |
| 8 | Παναγιώτης Βασιλόπουλος | 2,03 | Σμολ φόργουορντ | 22 |  Ολυμπιακός |
| 9 | Αντώνης Φώτσης | 2,08 | Πάουερ φόργουορντ | 25 |  Ντιναμό Μόσχας |
| 10 | Νίκος Χατζηβρέττας | 1,96 | Σούτινγκ γκαρντ | 29 |  Παναθηναϊκός |
| 11 | Δήμος Ντικούδης | 2,06 | Σμολ φόργουορντ | 29 |  Παναθηναϊκός |
| 12 | Κώστας Τσαρτσαρής | 2,05 | Πάουερ φόργουορντ | 27 |  Παναθηναϊκός |
| 13 | Δημήτρης Διαμαντίδης | 1,96 | Σούτινγκ γκαρντ | 26 |  Παναθηναϊκός |
| 14 | Λάζαρος Παπαδόπουλος | 2,10 | Σέντερ | 26 |  Ντιναμό Μόσχας |
| 15 | Μιχάλης Κακιούζης *\** | 2.07 | Σμολ φόργουορντ | 30 |  Μπαρτσελόνα |
| C | Παναγιώτης Γιαννάκης | 1.92 | Προπονητής | 47 |  |
|

*\* Αρχηγός*

Μετά τις επιτυχίες
------------------

### Ευρωμπάσκετ 2007

Στο Ευρωμπάσκετ 2007 η Εθνική Ελλάδος απέδειξε για μια ακόμα φορά ότι η θέση της είναι ανάμεσα στις καλύτερες ομάδες της Ευρώπης. Αν και αντιμετώπισε την απουσία δύο βασικών αθλητών της (Αντώνης Φώτσης, Σοφοκλής Σχορτσιανίτης), κατόρθωσε να προκριθεί από τις δύο διαδοχικές φάσεις ομίλων, χωρίς να παρουσιάσει ιδιαίτερα καλές εμφανίσεις και διάρκεια.

Στην προημιτελική φάση εκτόπισε τη Σλοβενία με μια απίστευτη ανατροπή στα τελευταία λεπτά, επικρατώντας με 63-62.

Έχασε στις λεπτομέρειες το εισιτήριο του τελικού από τη διοργανώτρια Ισπανία. Ηττήθηκε με 77-82, σε έναν αγώνα που πάντως υπήρξαν αρκετά διαιτητικά λάθη κατά των παικτών μας και υπέρ των Ισπανών. Η Εθνική μας φάνηκε πως μπορούσε να "χτυπήσει" στα ίσα την πρωταθλήτρια κόσμου του 2006.

Τερμάτισε τέταρτη χάνοντας στον μικρό τελικό από τη Λιθουανία με 69-78, αποδεικνύοντας ότι και όταν δεν καταφέρνει να αποδώσει στο μέγιστο των δυνατοτήτων της, είναι ομάδα που αγωνίζεται για τα μετάλλια και παραμένει ανάμεσα στους ισχυρούς.

Σύνθεση: Θεόδωρος Παπαλουκάς, Δημήτρης Διαμαντίδης, Νίκος Ζήσης, Βασίλης Σπανούλης, Νίκος Χατζηβρέττας, Παναγιώτης Βασιλόπουλος, Μιχάλης Πελεκάνος, Μιχάλης Κακιούζης, Δήμος Ντικούδης, Κώστας Τσαρτσαρής, Γιάννης Μπουρούσης, Λάζαρος Παπαδόπουλος, προπονητής: Παναγιώτης Γιαννάκης.

### Ολυμπιακοί 2008

Η Εθνική Ελλάδος μετά από μια καλή παρουσία στο προολυμπιακό τουρνουά της Αθήνας συμμετείχε στους Ολυμπιακούς Αγώνες του Πεκίνου. Γνώρισε την ήττα από τις Ισπανία, ΗΠΑ και νίκησε τις Γερμανία, Αγκόλα και Κίνα. Στον προημιτελικό ηττήθηκε από την Εθνική Αργεντινής με 78-80, καθώς ο Βασίλης Σπανούλης αστόχησε σε τρίποντο λίγο πριν την εκπνοή. Κατακτά έτσι την 5η θέση έχοντας γνωρίσει την ήττα από τις ομάδες που κατέκτησαν τα τρία μετάλλια ΗΠΑ, Ισπανία και η Αργεντινή.

Σύνθεση: Θεόδωρος Παπαλουκάς, Αντώνης Φώτσης, Δημήτρης Διαμαντίδης, Νίκος Ζήσης, Σοφοκλής Σχορτσιανίτης, Κώστας Τσαρτσαρής, Γιάννης Μπουρούσης, Μιχάλης Πελεκάνος, Γιώργος Πρίντεζης, Βασίλης Σπανούλης, Παναγιώτης Βασιλόπουλος, Ανδρέας Γλυνιαδάκης, προπονητής; Παναγιώτης Γιαννάκης.

Νέες Επιτυχίες
--------------

### Ευρωμπάσκετ 2009

Η Εθνική κόντρα σε όλα τα προγνωστικά -με σημαντικές απουσίες (Διαμαντίδης, Παπαλουκάς, Τσαρτσαρής) και νέα πρόσωπα- κατακτά την 3η θέση και το χάλκινο μετάλλιο στο Ευρωμπάσκετ του 2009 στην Πολωνία παραμένοντας έτσι στην ελίτ του Ευρωπαϊκού μπάσκετ. Στον ημιτελικό έχασε με 82-64 από την Ισπανία. Με νίκη 57-56 κόντρα στη Σλοβενία και εξαιρετική παρουσία στις δυο προηγούμενες φάσεις ανέβηκε στο βάθρο με το χάλκινο μετάλλιο για πρώτη φορά μετά το Ευρωμπάσκετ του 1949. Έτσι απέδειξε ότι με πάθος, ψυχή και πολύ ταλέντο δικαίως συγκαταλέγεται στις κορυφαίες ομάδες.

Σύνθεση: Βασίλης Σπανούλης, Νίκος Ζήσης, Σοφοκλής Σχορτσιανίτης, Κώστας Κουφός, Κώστας Καïμακόγλου, Γιάννης Μπουρούσης, Νικ Καλάθης, Γιώργος Πρίντεζης, Αντώνης Φώτσης, Ανδρέας Γλυνιαδάκης, Γιάννης Καλαμπόκης, Στράτος Περπέρογλου. Προπονητής: Γιόνας Καζλάουσκας.

Μουντομπάσκετ 2010
------------------

Πριν το Παγκόσμιο Κύπελλο του 2010 η Ελλάδα πραγματοποίησε έξι φιλικά, επικρατώντας σε όλα εξ αυτών και μάλιστα με εκκωφαντικές νίκες και εξαιρετικές εμφανίσεις. Συγκεκριμένα, διέλυσε με 82-54 την Εθνική Γερμανίας , διέσυρε την Εθνική Ρωσίας με 101- 63, συνέτριψε την Εθνική Σλοβενίας με 96-72, έκαμψε την αντίσταση της Εθνικής Κροατίας, την οποία νίκησε με 90-81 και πραγματοποίησε την πιο ευρεία νίκη όλων των εποχών επί της Εθνική Καναδά, σε έναν αγώνα στον οποίο επικράτησε με το μυθικό 123-49, όλα αυτά για το τουρνουά Ακρόπολης. Το τελευταίο φιλικό όμως με την Εθνική Σερβίας δεν ολοκληρώθηκε ποτέ (η Εθνική προηγείτο με 74-73) και επισκιάστηκε από σοβαρότατα επεισόδια μεταξύ των διεθνών των δύο ομάδων. Αυτό το γεγονός άλλαξε τα δεδομένα και την ψυχολογία της Εθνικής η οποία δεν πραγματοποίησε το ίδιο καλές εμφανίσεις στο Μουντομπάσκετ.

Στο Μουντομπάσκετ 2010 η Ελλάδα ξεκίνησε νικηφόρα τις υποχρεώσεις της (νίκη 89-81 με αντίπαλο την Εθνική Κίνας) και στη συνέχεια νίκησε με δυσκολία την Εθνική ομάδα του Πουέρτο Ρίκο(83-80). Η πρώτη ήττα ήρθε με αντίπαλο την Εθνική Τουρκίας, με 76-65.  Ο αγώνας με την Εθνική Ακτής Ελεφαντοστού δεν επιφύλασσε εκπλήξεις και η Εθνική επικράτησε άνετα με 97-60.Στο τελευταίο ματς γνώρισε την ήττα από την Εθνική Ρωσίας(73-69). Αυτή η ήττα την έφερε και πάλι αντιμέτωπη με την Παγκόσμια Πρωταθλήτρια, Εθνική Ισπανίας. και παρά την προσπάθεια, σε ένα αμφίρροπο αγώνα η Εθνική ηττήθηκε με 80-72 στη φάση των ''16''.  Αυτή ήταν η τελευταία παράσταση του Δημήτρη Διαμαντίδη με το εθνόσημο, όπως ανακοίνωσε ο ίδιος μετά τη λήξη του αγώνα.

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Ίαν Βουγιούκας | 2,11 | Σέντερ | 25 |  Παναθηναϊκός |
| 5 | Γιάννης Μπουρούσης | 2,15 | Σέντερ | 26 |  Ολυμπιακός |
| 6 | Νίκος Ζήσης | 1,95 | Σούτινγκ γκαρντ | 27 |  Σιένα |
| 7 | Βασίλης Σπανούλης | 1,93 | Σούτινγκ γκαρντ | 28 |  Ολυμπιακός |
| 8 | Νικ Καλάθης | 1,98 | Πλέι μέικερ | 21 |  Παναθηναϊκός |
| 9 | Αντώνης Φώτσης  | 2,08 | Πάουερ φόργουορντ | 29 |  Παναθηναϊκός |
| 10 | Γιώργος Πρίντεζης | 2,06 | Πάουερ φόργουορντ | 25 |  Ουνικάχα Μάλαγα |
| 11 | Στράτος Περπέρογλου | 2,03 | Σμολ φόργουορντ | 26 |  Παναθηναϊκός |
| 12 | Κώστας Τσαρτσαρής | 2,05 | Πάουερ φόργουορντ | 31 |  Παναθηναϊκός |
| 13 | Δημήτρης Διαμαντίδης | 1,96 | Πλέι μέικερ | 30 |  Παναθηναϊκός |
| 14 | Κώστας Καϊμακόγλου | 2,06 | Φόργουορντ | 26 |  Παναθηναϊκός |
| 15 | Σοφοκλής Σχορτσιανίτης | 2.08 | Σέντερ | 25 |  Μακάμπι Τελ Αβίβ |
| C | Γιόνας Καζλάουσκας | 1.91 | Προπονητής | 56 |  |
|

*\* Αρχηγός*

Ευρωμπάσκετ 2011
----------------

Στο Ευρωμπάσκετ 2011 που έγινε στη Λιθουανία η Εθνική Ελλάδος τερμάτισε 6η παρά τις 7 μεγάλες απουσίες των: Δημήτρης Διαμαντίδης, Βασίλης Σπανούλης, Στράτος Περπέρογλου, Σοφοκλής Σχορτσιανίτης, Λουκάς Μαυροκεφαλίδης, Κώστας Τσαρτσαρής και Θεόδωρος Παπαλουκάς.

Αρχικά η Ελλάδα επικράτησε 76-67 της Εθνικής Βοσνίας και Ερζεγοβίνης. Έπειτα νίκησε με 81-61 την Εθνική Φινλανδίας και συνέχισε με μία απροσδόκητη ήττα από την Εθνική Βόρειας Μακεδονίας, 72-58, πραγματοποιώντας κάκιστη εμφάνιση. Στη συνέχεια νίκησε την Εθνική Μαυροβουνίου με 71-55  και προκρίθηκε στην επόμενη φάση με νίκη επί της Εθνική Κροατίας(74-69). Στην επόμενη φάση νίκησε την Εθνική Σλοβενίας με 69-60, ηττήθηκε εύκολα από την Εθνική Ρωσίας με 83-67 και την Εθνική Γεωργίας με 73-60. Στον προημιτελικό έχασε τον νοκ-άουτ αγώνα με την Εθνική Γαλλίας με 64-56, παρά την καλή της άμυνα.

Η ομάδα του Ευρωμπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Βασίλης Ξανθόπουλος | 1,88 | Πλέι μέικερ | 27 |  Πανελλήνιος |
| 5 | Γιάννης Μπουρούσης | 2,15 | Σέντερ | 27 |  Ολίμπια Μιλάνου |
| 6 | Νίκος Ζήσης | 1,95 | Σούτινγκ γκαρντ | 28 |  Μοντεπάσκι Σιένα |
| 7 | Κώστας Βασιλειάδης | 2,00 | Σμολ φόργουορντ | 27 |  Μπιλμπάο |
| 8 | Νικ Καλάθης | 1,98 | Πλέι μέικερ | 22 |  Παναθηναϊκός |
| 9 | Αντώνης Φώτσης  | 2,09 | Πάουερ φόργουορντ | 30 |  Ολίμπια Μιλάνου |
| 10 | Κώστας Παπανικολάου | 2,03 | Σμολ φόργουορντ | 21 |  Ολυμπιακός |
| 11 | Δημήτρης Μαυροειδής | 2,12 | Σέντερ | 26 |  Μπιλμπάο |
| 12 | Μάικλ Μπράμος | 1,98 | Σούτινγκ γκαρντ | 24 |  Γκραν Κανάρια |
| 13 | Κώστας Κουφός | 2,13 | Σέντερ | 22 |  Ντένβερ Νάγκετς |
| 14 | Κώστας Σλούκας | 1,92 | Πλέι μέικερ | 21 |  Ολυμπιακός |
| 15 | Κώστας Καϊμακόγλου | 2,05 | Πάουερ φόργουορντ | 28 |  Παναθηναϊκός |
| C | Ηλίας Ζούρος |  | Προπονητής | 46 |  |
| C | Δημήτρης Πρίφτης |  | Β.Προπονητής | 43 |  |

Ευρωμπάσκετ 2013
----------------

Μετά από τέσσερα χρόνια αποχής από τα βάθρα των μεταλλίων, η Εθνική ομάδα με τον Ιταλό προπονητή Αντρέα Τρινκιέρι, και παρά τις απουσίες των Καλάθη, Κουφό, Σχορτσιανίτη, έβαλε στόχο την κατάκτηση ενός μεταλλίου στο Ευρωμπάσκετ 2013, που θα τις εξασφάλιζε παράλληλα θέση στο Μουντομπάσκετ του 2014. Η Εθνική ομάδα δεν κατάφερε να περάσει στη φάση των προημιτελικών (φάση των 8), έχοντας 4 νίκες και 4 ήττες μετά και τη δεύτερη φάση των ομίλων, καταλαμβάνοντας την 11η θέση του τουρνουά.

Η ομάδα του Ευρωμπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Κώστας Σλούκας | 1,92 | Πλέι μέικερ | 23 |  Ολυμπιακός |
| 5 | Γιάννης Μπουρούσης | 2,15 | Σέντερ | 29 |  Ρεάλ Μαδρίτης |
| 6 | Νίκος Ζήσης | 1,95 | Σούτινγκ γκαρντ | 30 |  Ούνικς Καζάν |
| 7 | Βασίλης Σπανούλης | 1,93 | Πλέι μέικερ | 31 |  Ολυμπιακός |
| 8 | Στράτος Περπέρογλου | 2,03 | Σμολ φόργουορντ | 29 |  Ολυμπιακός |
| 9 | Αντώνης Φώτσης  | 2,09 | Πάουερ φόργουορντ | 32 |  Παναθηναϊκός |
| 10 | Κώστας Παπανικολάου | 2,03 | Σμολ φόργουορντ | 23 |  Μπαρτσελόνα |
| 11 | Βασίλης Καββαδάς | 2,05 | Σέντερ | 21 |  Λιέτουβος Ρίτας |
| 12 | Λουκάς Μαυροκεφαλίδης | 2,10 | Σέντερ | 29 |  Παναθηναϊκός |
| 13 | Κώστας Καϊμακόγλου | 2,05 | Πάουερ φόργουορντ | 30 |  Ούνικς Καζάν |
| 14 | Μάικλ Μπράμος | 1,98 | Σούτινγκ γκαρντ | 26 |  Παναθηναϊκός |
| 15 | Γιώργος Πρίντεζης | 2,06 | Πάουερ φόργουορντ | 28 |  Ολυμπιακός |
| C | Αντρέα Τρινκιέρι |  | Προπονητής | 45 |  Ούνικς Καζάν |
| C | Δημήτρης Παπανικολάου |  | Β.Προπονητής | 36 |  |

Μουντομπάσκετ 2014
------------------

Η Εθνική Ομάδα με νέο προπονητή τον Φώτη Κατσικάρη, την απουσία του Βασίλη Σπανούλη και με νέο παίκτη τον Γιάννη Αντετοκούνμπο, μπαίνει δυναμικά στο Παγκόσμιο Πρωτάθλημα 2014, υποσχόμενη για μία επιτυχία σε αυτό το Μουντομπάσκετ. Στις 30 Αυγούστου μπαίνει δυναμικά στο γήπεδο της Σεβίλλης συντρίβοντας τη Σενεγάλη με 87-64. Μία μέρα μετά, η Ελλάδα δυσκολεύεται απέναντι στους Φιλιππινέζους. Όμως καταφέρνει και νικάει 82-70. Την επόμενη μέρα, η Ελλάδα αντιμετωπίζει την ομάδα του Πουέρτο Ρίκο, η οποία, αντίθετα με τα προγνωστικά, ήταν "λαβωμένη" μετά τις ήττες από Αργεντινή και Σενεγάλη. Το Πουέρτο Ρίκο "λαβώθηκε" και από την Ελλάδα, καθώς έχασε με 90-79. Με αυτή τη νίκη η Ελλάδα έκανε το 3 στα 3 και μετά την αναπάντεχη νίκη της Σενεγάλης επί της Κροατίας με 77-75 (Η Κροατία είχε νικήσει στον δεύτερο αγώνα την Αργεντινή με 90-85), ήταν η μοναδική αήττητη ομάδα του ομίλου. Την επόμενη μέρα η Ελλάδα και ο όμιλος είχαν ρεπό. Την επόμενη του ρεπό, η Εθνική συνέχισε το αήττητο, αφού νίκησε και την Κροατία με 76-65. Και στον τελευταίο αγώνα του ομίλου, η Ελλάδα νίκησε. Νίκησε την Αργεντινή με 79-71 και προκρίθηκε αήττητη στους 16. Μαζί της από τον όμιλό της προκρίθηκαν Κροατία, Αργεντινή και Σενεγάλη. Στους 16 Ελλάδα θα αντιμετώπιζε τη Σερβία. Δυστυχώς όμως η Εθνική δεν μπόρεσε να νικήσει τη Σερβία, να επιδείξει την ανωτερότητα της και να προστατέψει την αήττητη συγκομιδή του 5-0. Ηττήθηκε με 90-72. Η ήττα έφερε και τον πρόωρο αποκλεισμό της Ελλάδας από τη διοργάνωση, καθώς και την απογοήτευση. Στη φάση των 16 αποκλείστηκαν επίσης και οι ομάδες που είχαν προκριθεί μαζί με την Ελλάδα από τον όμιλο (Κροατία, Αργεντινή και Σενεγάλη από Γαλλία, Βραζιλία και Ισπανία αντίστοιχα).
Η ομάδα του Μουντομπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 4 | Βαγγέλης Μάντζαρης | 1,96 | Πλέι μέικερ | 24 |  Ολυμπιακός |
| 5 | Γιάννης Μπουρούσης | 2,15 | Σέντερ | 30 |  Ρεάλ Μαδρίτης |
| 6 | Νίκος Ζήσης  | 1,95 | Σούτινγκ γκαρντ | 31 |  Ούνικς Καζάν |
| 7 | Κώστας Βασιλειάδης | 2,00 | Σούτινγκ γκαρντ | 30 |  Αναντολού Εφές |
| 8 | Νικ Καλάθης | 1,98 | Πλέι μέικερ | 25 |  Μέμφις Γκρίζλις |
| 9 | Ανδρέας Γλυνιαδάκης | 2,14 | Σέντερ | 33 |  ΑΠΟΕΛ |
| 10 | Κώστας Παπανικολάου | 2,03 | Σμολ φόργουορντ | 24 |  Μπαρτσελόνα |
| 11 | Κώστας Σλούκας | 1,92 | Πλέι μέικερ | 24 |  Ολυμπιακός |
| 12 | Κώστας Καϊμακόγλου | 2,05 | Πάουερ φόργουορντ | 31 |  Ούνικς Καζάν |
| 13 | Γιάννης Αντετοκούνμπο | 2,11 | Σμολ φόργουορντ | 19 |  Μιλγουόκι Μπακς |
| 14 | Ίαν Βουγιούκας | 2,13 | Σέντερ | 29 |  Ούνικς Καζάν |
| 15 | Γιώργος Πρίντεζης | 2,06 | Πάουερ φόργουορντ | 29 |  Ολυμπιακός |
| C | Φώτης Κατσικάρης |  | Προπονητής | 47 |  |
| C | Δημήτρης Πρίφτης |  | Β.Προπονητής | 46 |  |

Ευρωμπάσκετ 2015
----------------

Η Εθνική ομάδα, μετά την απώλεια μεταλλίου από το Μουντομπάσκετ 2014, επέστρεψε ανανεωμένη (Ο Βασίλης Σπανούλης μετά την απουσία του από το Μουντομπάσκετ, επέστρεψε για το Ευρωμπάσκετ) στις υποχρεώσεις της για το Ευρωμπάσκετ του 2015. Ήταν η πρώτη φορά που το Ευρωμπάσκετ θα διεξαγόταν σε 4 χώρες (Γαλλία, Γερμανία, Κροατία, Λετονία). Η Εθνική θα έπαιζε στον όμιλο της Κροατίας. Η νοκ άουτ φάση θα γινόταν στην πόλη Λιλ της Γαλλίας. Στον πρώτο αγώνα, η Ελλάδα νίκησε 85-65 την ΠΓΔΜ με μεγάλη άνεση και φοβερές φάσεις από τους Έλληνες διεθνείς. Την επόμενη μέρα, η Ελλάδα δυσκολεύτηκε πολύ απέναντι στην οικοδέσποινα του ομίλου Κροατία, τελικά μετά από πολύ άγχος και από τις δύο μεριές και μετά από σκληρό ντέρμπι, η Ελλάδα νίκησε 72-70, καθώς ο Σίμον αστόχησε σε δίποντο που θα οδηγούσε το ματς στην παράταση. Την επόμενη μέρα, η Ελλάδα και ο όμιλος είχαν ρεπό. Μια μέρα μετά το ρεπό, η Ελλάδα επικράτησε 79-68 της Γεωργίας. Την επόμενη μέρα, η Ελλάδα νίκησε και τη Σλοβενία με 83-72 και εξασφάλισε και μαθηματικά την πρώτη θέση στον όμιλο. Στην τελευταία αγωνιστική του ομίλου, η Ελλάδα έπαιξε με σβηστές τις μηχανές, ωστόσο νίκησε και την Ολλανδία με 68-65. Έτσι λοιπόν, η Ελλάδα προκρίθηκε ως πρώτη και αήττητη από τον όμιλό της. Μαζί της προκρίθηκαν η Κροατία, η Σλοβενία και εν τέλει και η Γεωργία. Η Ελλάδα και αυτές οι τρεις χώρες ταξίδεψαν στη Γαλλία όπου θα γινόταν η νοκ άουτ φάση. Στους 16, η Ελλάδα δεν αντιμετώπισε κανένα πρόβλημα απέναντι στο Βέλγιο, το οποίο και συνέτριψε με 75-54. Τρεις μέρες μετά, ακολούθησε ο προημιτελικός με την (Μετέπειτα πρωταθλήτρια) Ισπανία, προκειμένου η Ελλάδα να καταφέρει να μπει στην τετράδα. Δυστυχώς, μετά από ένα σκληρό ντέρμπι και ένα άστοχο σουτ τριών πόντων του Γιάννη Αντετοκούνμπο από το κέντρο στο μηδέν, η Ελλάδα ηττήθηκε 71-73. Δύο μέρες μετά, η Εθνική, μετά από επίσης μεγάλο ντέρμπι, κατάφερε να νικήσει τη Λετονία με 97-90, πήρε την 5η θέση σε αυτό το Ευρωμπάσκετ και έτσι εξασφάλισε τη συμμετοχή της στο Προολυμπιακό τουρνουά του Ρίο, το ερχόμενο καλοκαίρι. Αυτό ήταν το τέλος της πορείας της Εθνικής σε αυτό το Ευρωμπάσκετ. Η ομάδα του Ευρωμπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 5 | Γιάννης Μπουρούσης | 2,15 | Σέντερ | 31 |  Ρεάλ Μαδρίτης |
| 6 | Νίκος Ζήσης  | 1,97 | Σούτινγκ γκαρντ | 32 |  Μπρόζε Μπάμπεργκ |
| 7 | Βασίλης Σπανούλης | 1,93 | Πλέι μέικερ | 33 |  Ολυμπιακός |
| 8 | Νικ Καλάθης | 1,98 | Πλέι μέικερ | 26 |  Παναθηναϊκός |
| 9 | Στράτος Περπέρογλου | 2,03 | Σμολ φόργουορντ | 31 |  Μπαρτσελόνα |
| 10 | Κώστας Σλούκας | 1,92 | Πλέι μέικερ | 25 |  Φενέρμπαχτσε |
| 12 | Κώστας Καϊμακόγλου | 2,05 | Πάουερ φόργουορντ | 32 |  Ούνικς Καζάν |
| 13 | Κώστας Κουφός | 2,13 | Σέντερ | 26 |  Σακραμέντο Κινγκς |
| 15 | Γιώργος Πρίντεζης | 2,06 | Πάουερ φόργουορντ | 30 |  Ολυμπιακός |
| 16 | Κώστας Παπανικολάου | 2,03 | Σμολ φόργουορντ | 25 |  Ντένβερ Νάγκετς |
| 17 | Βαγγέλης Μάντζαρης | 1,96 | Πλέι μέικερ | 25 |  Ολυμπιακός |
| 34 | Γιάννης Αντετοκούνμπο | 2,11 | Σμολ φόργουορντ | 20 |  Μιλγουόκι Μπακς |
| C | Φώτης Κατσικάρης |  | Προπονητής | 48 |  |
| C | Δημήτρης Πρίφτης |  | Β.Προπονητής | 47 |  |

Ευρωμπάσκετ 2017
----------------

Στο Ευρωμπάσκετ του 2017 η Ελλάδα κατάφερε να προκριθεί με μεγάλη δυσκολία από τον όμιλό της. Κέρδισε την Ισλανδία 90-61 και μετά έχασε τρεις συνεχόμενες φορές, από τη Γαλλία 87-95, από τη Σλοβενία 72-78 και αναπάντεχα από τη Φινλανδία 77-89. Στη συνέχεια κέρδισε την Πολωνία 95-77 και προκρίθηκε ως τέταρτη με 7 πόντους. Παρά το ντεφορμάρισμα, στη φάση των 16 ξαναβρήκε το καλό της πρόσωπο και κέρδισε τη Λιθουανία 77-64. Ωστόσο, στα προημιτελικά αποκλείστηκε από τη Ρωσία με σκορ 69-74. Η ομάδα του Ευρωμπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 8 | Νικ Καλάθης | 1,98 | Πλέι μέικερ | 28 |  Παναθηναϊκός |
| 9 | Γιάννης Μπουρούσης  | 2,15 | Σέντερ | 33 |  Παναθηναϊκός |
| 10 | Κώστας Σλούκας | 1,90 | Πλέι μέικερ | 27 |  Φενέρμπαχτσε |
| 11 | Νίκος Παππάς | 1,95 | Πλέι μέικερ | 27 |  Παναθηναϊκός |
| 14 | Γιώργος Παπαγιάννης | 2,17 | Σέντερ | 20 |  Σακραμέντο Κινγκς |
| 15 | Γιώργος Πρίντεζης | 2,06 | Πάουερ φόργουορντ | 32 |  Ολυμπιακός |
| 16 | Κώστας Παπανικολάου | 2,04 | Σμολ φόργουορντ | 27 |  Ολυμπιακός |
| 17 | Βαγγέλης Μάντζαρης | 1,96 | Πλέι μέικερ | 27 |  Ολυμπιακός |
| 18 | Δημήτρης Αγραβάνης | 2,08 | Πάουερ φόργουορντ | 23 |  Ολυμπιακός |
| 19 | Ιωάννης Παπαπέτρου | 2,06 | Σμολ φόργουορντ | 23 |  Ολυμπιακός |
| 31 | Γιώργος Μπόγρης | 2,10 | Σέντερ | 28 |  Τενερίφη |
| 43 | Θανάσης Αντετοκούνμπο | 2,01 | Σμολ φόργουορντ | 25 |  Ανδόρρα |
| C | Κώστας Μίσσας |  | Προπονητής | 64 |  |
| C | Θανάσης Σκουρτόπουλος |  | Β.Προπονητής | 52 |  |

Μουντομπάσκετ 2019
------------------

### Προκριματική φάση

### Τελική φάση στην Κίνα

Στο Παγκόσμιο Κύπελλο 2019 η Ελλάδα κατάφερε να προκριθεί με μεγάλη δυσκολία από τον όμιλό της. Κέρδισε το Μαυροβούνιο 85-60 και μετά έχασε από τη Βραζιλία 79-78 αλλά κέρδισε τον τελευταίο αγώνα κόντρα στη Νέα Ζηλανδία με 103-97. Στο δεύτερο όμιλο για τη φάση των 16, ηττήθηκε από τις Η.Π.Α 69-53, επομένως έπρεπε να κερδίσει την Τσεχία με 12 πόντους για να προκριθεί, αφού κουβαλούσε στον όμιλο την ήττα από τη Βραζιλία. Τελικά η Εθνική κέρδισε με 84-77 (7 πόντους διαφορά) και αποκλείστηκε από τα προημιτελικά. Εντέλει η Εθνική κατετάγη ενδέκατη στη διοργάνωση. Η ομάδα του Μουντομπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 5 | Γιαννούλης Λαρεντζάκης | 1,96 | Σούτινγκ γκαρντ | 26 |  ΑΕΚ |
| 8 | Νικ Καλάθης | 1,98 | Πλέι μέικερ | 30 |  Παναθηναϊκός |
| 9 | Γιάννης Μπουρούσης  | 2,15 | Σέντερ | 36 |  Γκραν Κανάρια |
| 10 | Κώστας Σλούκας | 1,90 | Πλέι μέικερ | 29 |  Φενέρμπαχτσε |
| 14 | Γιώργος Παπαγιάννης | 2,20 | Σέντερ | 22 |  Παναθηναϊκός |
| 15 | Γιώργος Πρίντεζης | 2,06 | Πάουερ φόργουορντ | 34 |  Ολυμπιακός |
| 16 | Κώστας Παπανικολάου | 2,04 | Σμολ φόργουορντ | 29 |  Ολυμπιακός |
| 17 | Βαγγέλης Μάντζαρης | 1,96 | Πλέι μέικερ | 29 |  Ούνικς Καζάν |
| 19 | Ιωάννης Παπαπέτρου | 2,06 | Σμολ φόργουορντ | 25 |  Παναθηναϊκός |
| 21 | Παναγιώτης Βασιλόπουλος | 2,08 | Πάουερ φόργουορντ | 35 |  Γ.Σ. Περιστερίου |
| 34 | Γιάννης Αντετοκούνμπο | 2,11 | Φόργουορντ | 25 |  Μιλγουόκι Μπακς |
| 43 | Θανάσης Αντετοκούνμπο | 2,01 | Σμολ φόργουορντ | 27 |  Μιλγουόκι Μπακς |
| C | Θανάσης Σκουρτόπουλος |  | Προπονητής | 54 |  |
| C | Γιάννης Ελευθεριάδης |  | Β.Προπονητής |

Ευρωμπάσκετ 2022
----------------

Στο Ευρωμπάσκετ του 2022 ξεκίνησε τη διοργάνωση ως ένα από τα φαβορί για μετάλλιο. Kατάφερε να προκριθεί εύκολα ως πρώτη από τον όμιλό της. Κέρδισε κατά σειρά στον τρίτο όμιλο την Κροατία 86-85, την Ιταλία 85-81, τη Μεγάλη Βρετανία 93-77, την Ουκρανία 99-79 και την Εσθονία 90-69. Στη φάση των 16 αγωνίστηκε με την Τσεχία και προκρίθηκε στα προημιτελικά αφού τη νίκησε με 94-88. Ωστόσο, στα προημιτελικά αποκλείστηκε από τη Γερμανία με σκορ 107-96 και έμεινε για πέμπτη συνεχόμενη φορά εκτός μεταλλίων. Η τελική θέση της ομάδας στη διοργάνωση ήταν η πέμπτη, μεταξύ των 24 ομάδων. Η ομάδα του Ευρωμπάσκετ:

|  | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 2 | Τάιλερ Ντόρσεϊ | 1,96 | Σούτινγκ γκαρντ | 29 |  Ντάλας Μάβερικς |
| 4 | Μιχάλης Λούντζης | 1,98 | Πλέι μέικερ | 24 |  Ολυμπιακός |
| 5 | Γιαννούλης Λαρεντζάκης | 1,96 | Σούτινγκ γκαρντ | 28 |  Ολυμπιακός |
| 7 | Δημήτρης Αγραβάνης | 2,08 | Πάουερ φόργουορντ | 27 | Ελεύθερος |
| 8 | Νικ Καλάθης | 1,98 | Πλέι μέικερ | 33 |  Φενέρμπαχτσε |
| 10 | Κώστας Σλούκας | 1,90 | Πλέι μέικερ | 32 |  Ολυμπιακός |
| 14 | Γιώργος Παπαγιάννης | 2,20 | Σέντερ | 25 |  Παναθηναϊκός |
| 16 | Κώστας Παπανικολάου  | 2,04 | Σμολ φόργουορντ | 32 |  Ολυμπιακός |
| 19 | Ιωάννης Παπαπέτρου | 2,06 | Σμολ φόργουορντ | 28 |  Παρτίζαν Βελιγραδίου |
| 34 | Γιάννης Αντετοκούνμπο | 2,11 | Φόργουορντ | 27 |  Μιλγουόκι Μπακς |
| 37 | Κώστας Αντετοκούνμπο | 2,08 | Σέντερ | 24 | Ελεύθερος |
| 43 | Θανάσης Αντετοκούνμπο | 2,01 | Φόργουορντ | 30 |  Μιλγουόκι Μπακς |
| C | Δημήτρης Ιτούδης |  | Προπονητής | 52 |  |
| C | Σωτήρης Μανωλόπουλος |  | Β.Προπονητής | 52 |

Μουντομπάσκετ 2023
------------------

Η δωδεκάδα της εθνικής στο Μουντομπάσκετ 2023:

| Αρ. | Παίκτης | Ύψος | Θέση | Ηλικία | Ομάδα |
| --- | --- | --- | --- | --- | --- |
| 0 | Τόμας Γουόκαπ | 1,95 | Πόιντ γκαρντ | 30 |  Ολυμπιακός |
| 1 | Νίκος Ρογκαβόπουλος | 2,03 | Σούτινγκ γκαρντ | 22 |  Μπασκόνια |
| 3 | Μιχάλης Λούντζης | 1,98 | Σούτινγκ γκαρντ | 25 |  Ολυμπιακός |
| 5 | Γιαννούλης Λαρεντζάκης | 1,96 | Σούτινγκ γκαρντ | 29 |  Ολυμπιακός |
| 6 | Δημήτρης Μωραΐτης | 1,94 | Πόιντ γκαρντ | 24 |  Παναθηναϊκός |
| 13 | Λευτέρης Μποχωρίδης | 1,96 | Πόιντ γκαρντ | 29 |  Άρης |
| 14 | Γιώργος Παπαγιάννης | 2,20 | Σέντερ | 26 |  Φενέρμπαχτσε |
| 16 | Κώστας Παπανικολάου  | 2,04 | Σμολ φόργουορντ | 33 |  Ολυμπιακός |
| 21 | Ιωάννης Παπαπέτρου | 2,07 | Σμολ φόργουορντ | 29 |  Παναθηναϊκός |
| 43 | Θανάσης Αντετοκούνμπο | 2,01 | Πάουερ φόργουορντ | 31 |  Μιλγουόκι Μπακς |
| 44 | Ντίνος Μήτογλου τραυματίας | 2,10 | Φόργουορντ-σέντερ | 27 |  Παναθηναϊκός |
| 76 | Μάνος Χατζηδάκης | 2,08 | Σέντερ | 23 |  ΑΕΚ |
| C | Δημήτρης Ιτούδης |  | Προπονητής | 52 |  |
| ΑC | Σωτήρης Μανωλόπουλος |  | Βοηθός προπονητή | 53 |  |
| ΑC | Σάββας Καμπερίδης |  | Βοηθός προπονητή | 45 |  |
| ΑC | Στέφανος Τριαντάφυλλος |  | Βοηθός προπονητή | 41 |  |
| ΑC | Μάριος Μπατής |  | Βοηθός προπονητή | 43 |  |

Παρουσία στις διοργανώσεις της FIBA
-----------------------------------

**Τελευταία ενημέρωση: Σεπτέμβριος 2019**

| Διοργάνωση | Συμ. |  |  |  |
| --- | --- | --- | --- | --- |
| **Ευρωμπάσκετ** | **27** | 2 | 1 | 2 |
| **Παγκόσμιο Πρωτάθλημα** | **8** | - | 1 | - |
| **Ολυμπιακοί Αγώνες** | **4** | - | - | - |
| 3η στην Παγκόσμια Κατάταξη FIBA |

### Ευρωμπάσκετ


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Διοργ.** | **1935** | **1937** | **1939** | **1946** | **1947** | **1949** | **1951** | **1953** | **1955** | **1957** | **1959** | **1961** | **1963** | **1965** | **1967** | **1969** | **1971** | **1973** | **1975** | **1977** | **1979** | **1981** | **1983** | **1985** | **1987** | **1989** | **1991** | **1993** | **1995** | **1997** | **1999** | **2001** | **2003** | **2005** | **2007** | **2009** | **2011** | **2013** | **2015** | **2017** | **2022** |
| **Θέση** | - | - | - | - | - |  | 8 | - | - | - | - | 17 | - | 8 | 12 | 10 | - | 11 | 12 | - | 9 | 9 | 11 | - |  |  | 5 | 4 | 4 | 4 | 16 | 9 | 5 |  | 4 |  | 6 | 11 | 5 | 8 | 5 |

### Παγκόσμια Πρωταθλήματα

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Διοργ.** | **1950** | **1954** | **1959** | **1963** | **1967** | **1970** | **1974** | **1978** | **1982** | **1986** | **1990** | **1994** | **1998** | **2002** | **2006** | **2010** | **2014** | **2019** |   **2023** |
| **Θέση** | - | - | - | - | - | - | - | - | - | 10 | 6 | 4 | 4 | - |  | 11 | 9 | 11 | 15 |

### Ολυμπιακοί Αγώνες

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Διοργ.** | **1936** | **1948** | **1952** | **1956** | **1960** | **1964** | **1968** | **1972** | **1976** | **1980** | **1984** | **1988** | **1992** | **1996** | **2000** | **2004** | **2008** | **2012** | **2016** | **2020** | **2024** |
| **Θέση** | - | - | 17 | - | - | - | - | - | - | - | - | - | - | 5 | - | 5 | 5 | - | - | - |  |

### Ατομικές διακρίσεις

* **MVP Ευρωμπάσκετ**
	+ Νίκος Γκάλης – 1987
* **Καλύτερη Πεντάδα Παγκοσμίου Πρωταθλήματος Καλαθοσφαίρισης**
	+ Θοδωρής Παπαλουκάς – 2006
* **Καλύτερη Πεντάδα Ευρωμπάσκετ**
	+ Νίκος Γκάλης – 1983, 1987, 1989, 1991
	+ Παναγιώτης Φασούλας – 1987
	+ Φάνης Χριστοδούλου – 1993, 1995
	+ Δημήτρης Διαμαντίδης – 2005
	+ Θοδωρής Παπαλουκάς – 2005
	+ Βασίλης Σπανούλης – 2009
	+ Γιάννης Αντετοκούνμπο – 2022
* **Κορυφαίος σκόρερ σε Παγκόσμιο Πρωτάθλημα Καλαθοσφαίρισης**
	+ Νίκος Γκάλης – 1986
* **Κορυφαίος στα κλεψίματα σε Παγκόσμιο Πρωτάθλημα Καλαθοσφαίρισης**
	+ Δημήτρης Διαμαντίδης – 2006
* **Κορυφαίος σκόρερ σε Ευρωμπάσκετ**
	+ Γιώργος Κολοκυθάς – 1967, 1969
	+ Νίκος Γκάλης – 1983, 1987, 1989, 1991
* **Κορυφαίος σκόρερ όλων των εποχών κατά μ.ο. σε Ευρωμπάσκετ**
	+ Νίκος Γκάλης – 1.030 πόντους / 33 αγώνες : 31,2 μ.ο.
* **Κορυφαίος σε Ασίστ σε Ευρωμπάσκετ**
	+ Δημήτρης Διαμαντίδης – 2005

Παρουσία στους Μεσογειακούς Αγώνες
----------------------------------

* 1951: 4η θέση
* 1955: Πρότυπο:Bronze0 **Χάλκινο μετάλλιο**
* 1967: 4η θέση
* 1971: Πρότυπο:Bronze0 **Χάλκινο μετάλλιο**
* 1975: 5η θέση
* 1979: 01 ! **Πρωταθλήτρια**
* 1983: 4η θέση
* 1987: Πρότυπο:Bronze0 **Χάλκινο μετάλλιο**
* 1991: 2 ! **Αργυρό μετάλλιο**
* 1993: 4η θέση
* 1997: 4η θέση
* 2001: 2 ! **Αργυρό μετάλλιο**
* 2005: 2 ! **Αργυρό μετάλλιο**
* 2009: 2 ! **Αργυρό μετάλλιο**

Αποσυρθέντες αριθμοί
--------------------

| Αριθμός | Παίκτης | Θέση | Θητεία | Ημερομηνία απόσυρσης |
| --- | --- | --- | --- | --- |
| 4 | Νίκος Γκάλης | SG | 1980-1991 | 4 Αυγούστου 2023 |

Αξιοσημείωτοι παίκτες
---------------------

### 1951-60

* Φαίδων Ματθαίου
* Τάκης Ταλιαδώρος
* Αριστείδης Ρουμπάνης
* Θέμης Χολέβας
* Μίμης Στεφανίδης

### 1961-70

* Γιώργος Αμερικάνος
* Αντώνης Χρηστέας
* Κώστας Μουρούζης
* Γιώργος Μπαρλάς
* Γιώργος Τρόντζος
* Γιώργος Κολοκυθάς
* Βασίλης Γκούμας

### 1971-80

* Απόστολος Κόντος
* Στηβ Γιατζόγλου
* Τάκης Κορωναίος
* Γιώργος Καστρινάκης
* Δημήτρης Κοκολάκης
* Χάρης Παπαγεωργίου
* Μάνθος Κατσούλης

### 1981-90

* Κώστας Πετρόπουλος
* Νίκος Γκάλης
* Παναγιώτης Γιαννάκης
* Παναγιώτης Φασούλας
* Φάνης Χριστοδούλου

### 1991-2000

* Νάσος Γαλακτερός
* Γιώργος Σιγάλας
* Ευθύμης Ρεντζιάς
* Δημήτρης Παπανικολάου
* Νίκος Οικονόμου
* Φραγκίσκος Αλβέρτης
* Άγγελος Κορωνιός
* Κώστας Παταβούκας

### 2001-2010

* Δημήτρης Διαμαντίδης
* Κώστας Τσαρτσαρής
* Βασίλης Σπανούλης
* Θοδωρής Παπαλουκάς
* Μιχάλης Κακιούζης
* Δήμος Ντικούδης
* Λάζαρος Παπαδόπουλος
* Νίκος Ζήσης
* Αντώνης Φώτσης
* Γιάννης Μπουρούσης
* Σοφοκλής Σχορτσιανίτης
* Νίκος Χατζηβρέττας
* Ιάκωβος Τσακαλίδης

### 2011-2020

* Γιάννης Αντετοκούνμπο
* Νικ Καλάθης
* Κώστας Καϊμακόγλου
* Κώστας Κουφός
* Βαγγέλης Μάντζαρης
* Κώστας Παπανικολάου
* Στράτος Περπέρογλου
* Γιώργος Πρίντεζης
* Κωνσταντίνος Σλούκας
* Νίκος Παππάς
* Ιωάννης Παπαπέτρου

Στατιστικά Ευρωμπάσκετ
----------------------

Ακολουθούν πίνακες με τις καλύτερες επιδόσεις της Εθνικής Ελλάδας σε διάφορες στατιστικές κατηγορίες στις διοργανώσεις Ευρωμπάσκετ

### Οι μεγαλύτερες νίκες της Εθνικής Ελλάδος

| Διοργάνωση | Αντίπαλος | Διαφορά Πόντων | Σκορ |
| --- | --- | --- | --- |
| 1951 | **Πορτογαλία** | **+46** | 81 - 35 |
| 1961 | **Αγγλία** | **+35** | 78 - 43 |
| 1969 | **Ισραήλ** | **+33** | 95 - 62 |
| 2009 | **Π.Γ.Δ.Μ.** | **+32** | 86 - 54 |
| 1987 | **Ρουμανία** | **+32** | 109 - 77 |
| 1989 | **Βουλγαρία** | **+30** | 103 - 73 |
| 2017 | **Ισλανδία** | **+29** | 90 - 61 |
| 1991 | **Βουλγαρία** | **+27** | 110 - 83 |

### Οι μεγαλύτερες ήττες της Εθνικής Ελλάδος

| Διοργάνωση | Αντίπαλος | Διαφορά Πόντων | Σκορ |
| --- | --- | --- | --- |
| 1965 | **Τσεχοσλοβακία** | **45** | 116 - 71 |
| 1967 | **Σοβιετική Ένωση** | **41** | 82 - 41 |
| 1993 | **Κροατία** | **40** | 99 - 59 |
| 1981 | **Ισπανία** | **39** | 111 - 72 |
| 1969 | **Γιουγκοσλαβία** | **36** | 98 - 62 |
| 1989 | **Γιουγκοσλαβία** | **35** | 103 - 68 |
| 1961 | **Πολωνία** | **31** | 77 - 46 |

  

### Οι αγώνες της Εθνικής που πήγαν στην παράταση

| Διοργάνωση | Αντίπαλος | Κανονική διάρκεια | Παράταση |
| --- | --- | --- | --- |
| 2013 | Κροατία (2 παρατάσεις) | 70-70 | 77-77 (Τελικό σκορ: 88-92) |
| 2009 | Τουρκία | 65-65 | 76-74 |
| 1995 | Γιουγκοσλαβία | 72-72 | 80-84 |
| 1991 | Τσεχοσλοβακία | 105-105 | 113-123 |
| 1987 | Σοβιετική Ένωση | 89-89 | 103-101 |
| 1983 | Σουηδία | 91-91 | 102-97 |
| 1969 | Ουγγαρία | 50-50 | 58-59 |
| 1967 | Ισραήλ | 75-75 | 81-91 |
| 1967 | Ισπανία | 85-85 | 95-99 |
| 1965 | Ισραήλ | 61-61 | 67-69 |

Παραπομπές
----------

1. ↑
2. 1 2 3 4 5 6  «Όλοι μαζί, μπορούμε!». *sport-fm.gr*.. Ανακτήθηκε στις 2016-10-28.
3. ↑
4. ↑  «Σοβιετική Ένωση-Ελλάδα 80-81». *www.galiscamp.gr*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 9 Ιουλίου 2016.
5. ↑  «Τα 10 καλύτερα παιχνίδια του Νίκου Γκάλη». *www.galiscamp.gr*. Αρχειοθετήθηκε από το πρωτότυπο στις 29 Σεπτεμβρίου 2015. Ανακτήθηκε στις 9 Ιουλίου 2016.
6. ↑  «Οι άθλοι του 1987 και του 2005». *sport-fm.gr*.. Ανακτήθηκε στις 2017-03-27.
7. ↑  «Σε περιπέτειες η εθνική μπάσκετ μετά την ήττα 68-56 από τη Σλοβενία». *In.gr*.. Ανακτήθηκε στις 2017-03-27.
8. ↑  «Πέρασε στο ρελαντί η εθνική με 67-50 τη Βοσνία». *In.gr*.. Ανακτήθηκε στις 2017-03-27.
9. ↑  «Στην οκτάδα του Ευρωμπάσκετ η εθνική, 67-61 το Ισραήλ και ετοιμάζεται για τη Ρωσία». *In.gr*.. Ανακτήθηκε στις 2017-03-27.
10. ↑  ««Βλέπει» μετάλλιο η εθνική στο Ευρωμπάσκετ, 66-61 τη Ρωσία-Στον ημιτελικό με Γαλλία». *In.gr*.. Ανακτήθηκε στις 2017-03-27.
11. ↑  «Οι άθλοι του 1987 και του 2005». *sport-fm.gr*.. Ανακτήθηκε στις 2017-03-27.
12. ↑  ««Βάλτο αγόρι μου!» (vids)».. Ανακτήθηκε στις 2017-03-27.
13. ↑  «Οι άθλοι του 1987 και του 2005». *sport-fm.gr*.. Ανακτήθηκε στις 2017-03-27.
14. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 9 Φεβρουαρίου 2017. Ανακτήθηκε στις 16 Αυγούστου 2016.
15. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 9 Φεβρουαρίου 2017. Ανακτήθηκε στις 16 Αυγούστου 2016.
16. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 9 Φεβρουαρίου 2017. Ανακτήθηκε στις 16 Αυγούστου 2016.
17. ↑  «Από 1986 έως το 2010... (pics & vids)». Ανακτήθηκε στις 16 Αυγούστου 2016.
18. ↑  «Μουντομπάσκετ 2006: Ισπανία». Ανακτήθηκε στις 16 Αυγούστου 2016.
19. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 9 Φεβρουαρίου 2017. Ανακτήθηκε στις 16 Αυγούστου 2016.
20. ↑  «Ελλάδα-Κίνα 95-64». Ανακτήθηκε στις 16 Αυγούστου 2016.
21. ↑  «Ελλάδα - Γαλλία 73-56». Ανακτήθηκε στις 16 Αυγούστου 2016.
22. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 30 Ιανουαρίου 2012. Ανακτήθηκε στις 16 Αυγούστου 2016.
23. ↑  «Ελλάδα-ΗΠΑ 101-95.  
 Ελλήνων Έπος». Ανακτήθηκε στις 16 Αυγούστου 2016.
24. ↑  «Ελλάδα - ΗΠΑ: 101-95! Το μεγαλύτερο... μεσημέρι της ζωής μας (vid & pics)». Ανακτήθηκε στις 16 Αυγούστου 2016.
25. ↑  «MundoBasket 2006». *archive.in.gr*. Αρχειοθετήθηκε από το πρωτότυπο στις 30 Ιανουαρίου 2012. Ανακτήθηκε στις 16 Αυγούστου 2016.
26. ↑  «Ελλάδα-Ισπανία 47-70». Ανακτήθηκε στις 16 Αυγούστου 2016.
27. ↑  «Ελλάδα-Γερμανία 82-54». Ανακτήθηκε στις 9 Ιουλίου 2016.
28. ↑  «Εντυπωσιακή η Εθνική 101-63 τη Ρωσία». Ανακτήθηκε στις 9 Ιουλίου 2016.
29. ↑  «Με το πόδι κολλημένο στο γκάζι! Ελλάδα – Σλοβενία 96-72». Ανακτήθηκε στις 9 Ιουλίου 2016.
30. ↑  «Ελλάδα - Κροατία 90-81». Ανακτήθηκε στις 9 Ιουλίου 2016.
31. ↑  «Ελλάδα-Καναδάς 123-49». Ανακτήθηκε στις 9 Ιουλίου 2016.
32. ↑  «Ξύλο στο «φιλικό» Ελλάδα-Σερβία, διακόπηκε οριστικά ο αγώνας». Ανακτήθηκε στις 9 Ιουλίου 2016.
33. ↑  «Play: Greece - Serbia 74-73 Acropolis Tournament 2010 19-8-10 Highlights Vkovic Basketball». *perlz.xyz*. Ανακτήθηκε στις 9 Ιουλίου 2016. [*νεκρός σύνδεσμος*]
34. ↑  «Ελλάδα - Σερβία: Όταν το ΟΑΚΑ μετατράπηκε σε ρινγκ (VIDEO+PHOTOS)». Ανακτήθηκε στις 9 Ιουλίου 2016.
35. ↑  «Σοβαρά επεισόδια στο Ελλάδα-Σερβία». Ανακτήθηκε στις 9 Ιουλίου 2016.
36. ↑  «Ελλάδα-Τουρκία 65-76 (vids)». Ανακτήθηκε στις 9 Ιουλίου 2016.
37. ↑  «Μουντομπάσκετ: Ελλάδα-Τουρκία 65-76». Αρχειοθετήθηκε από το πρωτότυπο στις 16 Ιανουαρίου 2021. Ανακτήθηκε στις 9 Ιουλίου 2016.
38. ↑  «Ακτή Ελεφαντοστού-Ελλάδα: 60-97». Ανακτήθηκε στις 9 Ιουλίου 2016.
39. ↑  «Ελλάδα - Ρωσία 69-73». Ανακτήθηκε στις 9 Ιουλίου 2016.
40. ↑  «Ισπανία-Ελλάδα: 80-72». Ανακτήθηκε στις 9 Ιουλίου 2016.
41. ↑  «Μουντομπάσκετ: Ισπανία-Ελλάδα 80-72». Αρχειοθετήθηκε από το πρωτότυπο στις 16 Ιανουαρίου 2021. Ανακτήθηκε στις 9 Ιουλίου 2016.
42. ↑  «Τέλος από την Εθνική ο Διαμαντίδης». Ανακτήθηκε στις 9 Ιουλίου 2016.
43. ↑  «Ελλάδα - Βοσνία 76-67». Ανακτήθηκε στις 9 Ιουλίου 2016.
44. ↑  «Φινλανδία - Ελλάδα 61-81». Ανακτήθηκε στις 9 Ιουλίου 2016.
45. ↑  «Ελλάδα - ΠΓΔΜ 58-72». Ανακτήθηκε στις 9 Ιουλίου 2016.
46. ↑  Basketblog. «ΜΑΥΡΟΒΟΥΝΙΟ - ΕΛΛΑΔΑ 55-71». *www.basketblog.gr*. Αρχειοθετήθηκε από το πρωτότυπο στις 23 Οκτωβρίου 2014. Ανακτήθηκε στις 9 Ιουλίου 2016.
47. ↑  «Ελλάδα - Κροατία 74-69». Ανακτήθηκε στις 9 Ιουλίου 2016.
48. ↑  «Ελλάδα - Σλοβενία 69-60». Ανακτήθηκε στις 9 Ιουλίου 2016.
49. ↑  «Ελλάδα - Ρωσία 67-83». Ανακτήθηκε στις 9 Ιουλίου 2016.
50. ↑  «Ελλάδα - Γεωργία 73-60». Ανακτήθηκε στις 9 Ιουλίου 2016.
51. ↑  «Ελλάδα-Γαλλία 56-64». Ανακτήθηκε στις 9 Ιουλίου 2016.
52. ↑  «Μουντομπάσκετ 2019: Η Ελλάδα αγχώθηκε, αλλά πέρασε στους «16»». *XrimaOnline.gr*. Ανακτήθηκε στις 6 Ιουνίου 2020.
53. ↑  Σεπ. 2019 18:58, Επιμέλεια: Λεωνίδας Πιστιόλης Δημοσίευση: 09. «Παγκόσμιο Κύπελλο: Στην 11η θέση η Ελλάδα». *www.sport24.gr* (στα Αγγλικά). Ανακτήθηκε στις 6 Ιουνίου 2020.
54. ↑  Team, Allstarbasket (25 Αυγούστου 2019). «Εθνική Ομάδα σύνθεση - Παγκόσμιο Κύπελλο 2019». *AllStar Basket*. Ανακτήθηκε στις 6 Ιουνίου 2020.
55. ↑  «EuroBasket Power Rankings: Vol. 3: Αμετακίνητη η Ελλάδα, αλλαγή στην πρώτη θέση (photo)». *Eurohoops*. 30 Αυγούστου 2022. Ανακτήθηκε στις 14 Σεπτεμβρίου 2022.
56. ↑  «Εθνική: Η "κατάρα" δεν έσπασε, για 5ο σερί Ευρωμπάσκετ εκτός μεταλλίων! (video)». *Eurohoops*. 13 Σεπτεμβρίου 2022. Ανακτήθηκε στις 14 Σεπτεμβρίου 2022.
57. ↑  «Η τελική κατάταξη του EuroBasket 2022: Στην 5η θέση η Ελλάδα | Gazzetta». *www.gazzetta.gr*. Ανακτήθηκε στις 18 Σεπτεμβρίου 2022.
58. ↑  «Εθνική: 12άδα με Σλούκα, Κώστα και Παπαγιάννη στο Ευρωμπάσκετ». *Eurohoops*. 1 Σεπτεμβρίου 2022. Ανακτήθηκε στις 1 Σεπτεμβρίου 2022.
59. ↑  «Εθνική ανδρών: Οι κλήσεις για την προετοιμασία». *basket.gr*. Ελληνική Ομοσπονδία Καλαθοσφαίρισης. 20 Ιουλίου 2023. Ανακτήθηκε στις 20 Αυγούστου 2023.
60. ↑  Σταύρου, Χάρης (19 Αυγούστου 2023). «Εθνική Ελλάδας: Αυτή είναι η δωδεκάδα για το MundoBasket 2023». *SPORT24*. Ανακτήθηκε στις 20 Αυγούστου 2023.
61. ↑  «Νίκος Γκάλης: Στον ουρανό του ΟΑΚΑ η φανέλα του». *NewsIT*. 4 Αυγούστου 2023. Ανακτήθηκε στις 4 Αυγούστου 2023.
62. ↑  Ρομπόλης, Χρήστος (4 Αυγούστου 2023). «Δέος και συγκίνηση: Το ελληνικό μπάσκετ βράβευσε τον Νίκο Γκάλη». *Ελληνική Ομοσπονδία Καλαθοσφαίρισης*. Ανακτήθηκε στις 4 Αυγούστου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνική Ελλάδας (καλαθοσφαίριση ανδρών)** |

* Ελληνική Ομοσπονδία Καλαθοσφαίρισης (Ε.Ο.Κ.)
* Ιστορία των Ευρωμπάσκετ
* Διεθνής Ομοσπονδία Μπάσκετ (FIBA)
* Όλοι οι αγώνες της Εθνικής 1949-1987
* Όλοι οι αγώνες της Εθνικής 1987-2007
* Τα 29 μετάλλια των εθνικών ομάδων καλαθοσφαίρισης, sport24.gr, 03/08/2015
* Ομάδα Μπάσκετ '87 (Αρχείο ντοκιμαντέρ της ΕΡΤ)
* «Έτσι... άρχισαν όλα για την «επίσημη αγαπημένη»» Αρχειοθετήθηκε 2014-06-03 στο Wayback Machine. αφιέρωμα στον ιστότοπο SentraGoal.gr, 22 Μαΐου 2014.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνική καλαθοσφαίριση |
| --- |
|  |
| 
* **Ελληνική Ομοσπονδία Καλαθοσφαίρισης**
* **Ε.Σ.Α.Κ.Ε.**
* **Ομοσπονδία Σωματείων Ελλήνων Καλαθοσφαιριστών με Καρότσι**
 |
|  |
| Εθνικές Ομάδες ανδρών | 
* Εθνική Ανδρών
* Εθνική Νέων Ανδρών U20
* Εθνική Εφήβων U18
* Εθνική Παίδων U16
* Εθνική Ενόπλων
 |  |
|  |
| Εθνικές Ομάδες γυναικών | 
* Εθνική Γυναικών
* Εθνική Νέων Γυναικών U20
* Εθνική Νεανίδων U18
* Εθνική Κορασίδων U16
 |
|  |
| Διοργανώσεις ανδρών | 
* Α1 Ανδρών
* Α2 Ανδρών
* Β Ανδρών
* Γ Ανδρών
* Κύπελλο Ανδρών
* Σούπερ Καπ Ανδρών
* Πανεπαρχιακό Πρωτάθλημα Καλαθοσφαίρισης Ανδρών
* Ελληνικό σύστημα πρωταθλημάτων καλαθοσφαίρισης ανδρών
* Εφήβων
* Παίδων
 |
|  |
| Διοργανώσεις γυναικών | 
* Α1 Γυναικών
* Α2 Γυναικών
* Β Γυναικών
* Κύπελλο Γυναικών
* Νεανίδων
* Κορασίδων
 |
|  |
| Φιλικές διοργανώσεις | 
* All-Star Game Ανδρών
* All-Star Game Γυναικών
* Τουρνουά Ακρόπολις
 |
|  |
| Διεθνείς διοργανώσεις | 
* Ελληνικές ομάδες στη EuroLeague
* Ελληνικές ομάδες στο Ευρωπαϊκό Κύπελλο
* Ελληνικές ομάδες στο Κόρατς
* Ελληνικές ομάδες στο EuroCup
 |
|  |
| Τοπικές Ενώσεις & Επιτροπές | 
* Ανατολικής Μακεδονίας & Θράκης
* Ανατολικής Στερεάς & Εύβοιας
* Αργολίδας & Κορινθίας
* Αττικής
* Αχαΐας & Ηλείας
* Βορειοδυτικής Ελλάδας
* Δυτικής Μακεδονίας
* Δωδεκανήσου
* Θεσσαλίας
* Θεσσαλονίκης
* Κεντρικής Μακεδονίας
* Κεντρικής & Νότιας Πελοποννήσου
* Κρήτης
* Κυκλάδων
* Λέσβου
* Νότιας Αττικής
* Σάμου
* Χαλκιδικής
* Χίου
 |
|  |
| Διάφορα | 
* Κατάλογος συγχωνεύσεων ελληνικών καλαθοσφαιρικών ομάδων
* Έλληνες καλαθοσφαιριστές στο NBA
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες ανδρών στην ευρωπαϊκή ζώνη της FIBA |
| --- |
|  |
| Νυν μέλη | 
Άγιος Μαρίνος · Αζερμπαϊτζάν · Αλβανία · Ανδόρρα · Αρμενία · Αυστρία · Βέλγιο · Βόρεια Μακεδονία · Βοσνία και Ερζεγοβίνη · Βουλγαρία · Γαλλία · Γερμανία1 · Γεωργία · Γιβραλτάρ · Δανία · Ελβετία · Ελλάδα1 · Εσθονία · Ηνωμένο Βασίλειο · Ιρλανδία · Ισλανδία · Ισπανία1,2 · Ισραήλ · Ιταλία1 · Κόσοβο  · Κροατία · Κύπρος · Λετονία1 · Λευκορωσία · Λιθουανία1 · Λουξεμβούργο · Μάλτα · Μαυροβούνιο · Μολδαβία · Μονακό · Νορβηγία · Ολλανδία · Ουαλία · Ουγγαρία1 · Ουκρανία · Πολωνία · Πορτογαλία · Ρουμανία · Ρωσία1 · Σερβία1,2 · Σκωτία · Σλοβακία · Σλοβενία · Σουηδία · Τουρκία · Τσεχία · Φινλανδία |
|  |
| Παλαιά μέλη | 

|  |  |
| --- | --- |
| Ομάδες ιστορικών κρατών | 
Ανατολική Γερμανία · Γιουγκοσλαβία1,2,3 · Σοβιετική Ένωση1,2,3 · Τσεχοσλοβακία1 |
|  |
| Περιστασιακές συμμετοχές | 
Αίγυπτος1 · Ιράν · Λίβανος · Συρία |

 |
|  |
| 
Ενδείξεις: 1 Νικητές Ευρωμπάσκετ · 2 Παγκόσμιοι Πρωταθλητές  · 3 Χρυσοί Ολυμπιονίκες |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
 Εθνικές αθλητικές ομάδες της Ελλάδας |
| --- |
|  |
| 
* Α1
* Αντισφαίριση
	+ Ντέιβις Καπ
	+ Φεντ Καπ
	+ Χόπμαν Καπ
* Άρση βαρών
	+ Α
	+ Γ
* Καλαθοσφαίριση
	+ Α
	+ Γ
* Κόρφμπολ
* Κρίκετ
* Μπέιζμπολ
* Μπολ χόκεϊ
* Πετοσφαίριση
	+ Α
	+ Γ
* Ποδόσφαιρο
	+ Α
	+ Γ
* Ποδόσφαιρο σάλας
* Ποδόσφαιρο άμμου
* Ράγκμπι γιούνιον
	+ A
	+ A7
* Ράγκμπι λιγκ
* Τοιχοσφαίριση
	+ Α
	+ Γ
* Υδατοσφαίριση
	+ Α
	+ Γ
* Χειροσφαίριση
	+ Α
	+ Γ
* Χόκεϊ επί πάγου
* Παράκτια Χειροσφαίριση
	+ Α
	+ Γ
 |
|  |
| 
* Ολυμπιακοί Αγώνες
* Παραολυμπιακοί Αγώνες
* Μεσογειακοί Αγώνες
* Παγκόσμιοι Αγώνες
* Ολυμπιακοί Αγώνες Κωφών
* Παγκόσμιο Πρωτάθλημα Στίβου
* Ευρωπαϊκό Πρωτάθλημα Στίβου
* Παγκόσμιο Πρωτάθλημα Υγρού Στίβου
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες Ελλάδας με διεθνή τρόπαια |
| --- |
|  |
| Ευρωπαϊκά Πρωταθλήματα | 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Μπάσκετ | 

|  |  |
| --- | --- |
| Ανδρών | 
2 (1987, 2005) |
|  |
| Νέων Ανδρών | 
3 (2002, 2009, 2017) |
|  |
| Εφήβων | 
2 (2008, 2015) |
|  |
| Παίδων | 
2 (1989, 1993) |
|  |
| Κωφών Γυναικών | 
1 (2016) |

 |
|  |
| Ποδόσφαιρο | 

|  |  |
| --- | --- |
| Ανδρών | 
1 (2004) |

 |
|  |
| Πόλο | 

|  |  |
| --- | --- |
| Γυναικών | 
1 (2018) |
|  |
| Νέων Ανδρών | 
1 (2018) |
|  |
| Νέων Γυναικών | 
1 (2014) |
|  |
| Εφήβων | 
1 (2023) |
|  |
| Νεανίδων | 
4 (2001, 2002, 2011, 2013) |

 |

 |
|  |
| Παγκόσμια Πρωταθλήματα | 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Πόλο | 

|  |  |
| --- | --- |
| Γυναικών | 
2 (2005, 2011) |
|  |
| Νέων Ανδρών | 
2 (2001, 2017) |
|  |
| Νέων Γυναικών | 
1 (1997) |
|  |
| Εφήβων | 
1 (2018) |
|  |
| Νεανίδων | 
1 (2012) |

 |
|  |
| Μπάσκετ | 

|  |  |
| --- | --- |
| Εφήβων | 
1 (1995) |

 |
|  |
| Μπιτς Χάντμπολ | 

|  |  |
| --- | --- |
| Γυναικών | 
1 (2018) |

 |

 |
|  |
| Βαλκανικά Κύπελλα | 

|  |  |  |  |
| --- | --- | --- | --- |
| Μπάσκετ | 

|  |  |
| --- | --- |
| Ανδρών | 
2 (1979, 1986) |

 |
|  |
| Ράγκμπι Λιγκ | 

|  |  |
| --- | --- |
| Ανδρών | 
1 (2014) |

 |
|  |
| Ποδόσφαιρο | 

|  |  |
| --- | --- |
| Ελπίδων | 
2 (1969, 1971) |

 |

 |
|  |
| Μεσογειακοί Αγώνες | 

|  |  |  |  |
| --- | --- | --- | --- |
| Ποδόσφαιρο | 

|  |  |
| --- | --- |
| Ανδρών | 
2 (1951, 1991) |

 |
|  |
| Μπάσκετ | 

|  |  |
| --- | --- |
| Ανδρών | 
1 (1979) |

 |

 |
|  |
| Ολυμπιακοί Αγώνες Κωφών | 

|  |  |  |  |
| --- | --- | --- | --- |
| Μπάσκετ | 

|  |  |
| --- | --- |
| Κωφών Γυναικών | 
1 (2017) |

 |

 |

 |